Soalan-Soalan Yang Wajib Ditanya Kepada Bakal Pengasuh

Misi mencari pengasuh bayi dan anak bukanlah sesuatu yang mudah. Mana taknya, kita bakal menyerahkan si anak kepada seseorang yang kita belum pernah kenal. Tentu bermacam perkara dan juga soalan yang bermain di fikiran kita.
Untuk memudahkan anda membuat pertimbangan dalam menentukan pengasuh bayi yang terbaik, di sini kami senaraikan 10 soalan wajib untuk anda tanyakan kepada mereka.
10 Soalan Yang Wajib Ditanya Kepada Bakal Pengasuh Bayi & Anak Kita
 Sebagai seorang bakal majikan yang akan bekerjasama dan menyerahkan tanggungjawab kepada mereka, soalan ini perlu diajukan untuk mengetahui beberapa perkara penting tentang mereka.
1.Dah Berapa Lama Berpengalaman Mengasuh Anak?
 Soalan ini perlu ditanya kerana tak semua orang pernah mengasuh anak orang lain walaupun mereka mempunyai anak sendiri.
 Jika mereka berpengalaman, mungkin mama boleh berkenalan dengan ibu bapa lain yang menghantar anak ke sana untuk mendapatkan respon mereka.
Kalau dia tak berpengalaman dalam mengasuh anak, mama kena mempertimbangkan beberapa faktor lain seperti umurnya atau sama ada mereka berkemahiran dalam menguruskan anak orang lain sepertimana dia menjaga anak sendiri.

Ibu bapa perlu meluangkan sedikit masa berbincang dengan bakal pengasuh mengenai pendekatan mereka terhadap sesetengah perkara supaya anda mempunyai persefahaman yang sama tentang isu-isu penting berkaitan penjagaan anak.
 2. Adakah Kamu Sukakan Anak Kecil?
 Soalan ini sengaja ditanya untuk mendapatkan kepastian dan ‘memancing’ mereka untuk meyakinkan mama.
Tanyalah bakal pengasuh bayi itu apa yang mendorongnya melakukan tugas ini dan apa yang seronok mengenainya. Mama mungkin dapat melihat keseriusan dalam riak wajah mereka.
3. Berapa Ramai Anak Yang Berada Di Bawah Jagaan Kamu Sekarang?
Menurut kenyataan akhbar, pengasuh bayi yang mempunyai 4 orang anak jagaan ke atas perlu berdaftar di Jabatan Kebajikan Masyarakat berkuatkuasa sejak 2014. Ini bermaksud, jika terdapat lebih daripada 4 orang anak jagaan dan tak berdaftar, mama patut berasa risau untuk meninggalkan bayi mama kepadanya.
Sememangnya, banyak perhatian diperlukan untuk menjaga seorang bayi dan anak kecil. Jadi, jangan ambil ringan ya.
4. Boleh Perkenalkan Diri Kamu & Ahli Keluarga Kamu (Staf) Yang Lain?
Seelok-eloknya, dapatkan sedikit info tentang pengasuh tersebut. Jangan malu untuk minta diperkenalkan kepada setiap ahli keluarga pengasuh atau pembantu yang dimiliki. Kalau mereka ada anak sendiri, tanyakan berapa orang dan berapa umur mereka masing-masing.
Interaksi antara ahli keluarga lain juga penting kerana mereka bakal mempengaruhi lingkungan persekitaran anak anda.
 5. Adakah Kamu Akan Sediakan Makanan Untuk Anak Saya?
Jika ya, tanyakan menu yang biasa dimasak oleh mereka. Jika anak mama berusia bawah 6 bulan– pastikan mereka tahu bahawa mama tak nak mereka bagi sebarang makanan sebelum usia yang sepatutnya, termasuklah bijirin (nestum).
Jangan lupa tanya kemahiran mereka dalam mengendalikan susu perahan kerana tak ramai yang boleh buat sedemikian.
Beritahu juga pendapat mama tentang pemberian susu formula atau sebarang makanan dan minuman lain seperti air kosong, ais, snek, sayuran, dan sebagainya.
6. Apakah Aktiviti Yang Selalu Dilakukan Oleh Anak-Anak Di Sini?
Penting untuk ibu bapa ketahui aktiviti yang dilakukan oleh si manja sepanjang dia berada di rumah pengasuh.
Melalui soalan ini, mama dapat agak aktiviti harian yang bakal dilakukan oleh anak mama. Ini juga dapat memperlihatkan sama ada mereka mempunyai jadual tertentu atau sekadar menonton TV.
Jika mempunyai sebarang ‘request’ seperti membaca 1 buku cerita sehari, pastikan anda bertanyakan kesanggupan mereka untuk melakukannya.
7. Apa Yang Akan Kamu Buat Kalau Saya Lewat Datang Ambil Anak?
 Walaupun mama tak bertujuan untuk melakukannya, ini adalah antara perkara yang tidak dapat dielakkan.
 Selain itu, mereka juga mungkin mempunyai caj-caj tertentu untuk tempoh ‘overtime’ tersebut.
 8. Ada Sesiapa Yang Merokok Di Dalam Rumah Ini?
 Jika mama amat sensitif terhadap perkara ni, jangan lupa bertanyakan kepada bakal pengasuh bayi mama.
Ia amat mustahak, lebih-lebih lagi jika anak mama masih terlalu kecil dan mengalami alahan, ekzema atau penyakit seperti lelah. Tapi seeloknya elakkan rumah pengasuh yang mempunyai staf yang merokok!
 9. Ada Apa-Apa Soalan Untuk Saya?
 Kini giliran mereka pula untuk bertanyakan sebarang soalan kepada mama.
Selain mengetahui umur anak mama, mungkin ada beberapa perkara lain yang mereka ingin tahu tentang keperluannya. Jangan terkejut jika mereka juga ada menyediakan senarai soalan yang panjang untuk ditujukan khas kepada mama.
10. Betul Ke Kamu Berminat Nak Jaga Anak Saya?
Pastikan ibu bapa melakukan pemeriksaan teliti dan menemuduga bakal pengasuh beberapa kali sebelum membuat keputusan.
 Setelah menjawab banyak soalan, dan mama pun dah memperkenalkan anak mama – sudah tentu inilah soalan terakhir yang akan mama ajukan untuk mendapat kata putus daripada mereka.
Jika mereka berminat, beritahu mereka bila boleh bermula dan apakah langkah seterusnya. Mama juga boleh sediakan kontrak ringkas sebagai persetujuan kepada semua yang dibincangkan.
Mama Juga Perlu Jelaskan Skop Kerja Dengan Terperinci
Soalan-soalan ini bukanlah penentu sikap mereka 100%. Malah, tak ada pun jawapan yang betul atau salah. Namun, perbualan ini dapat memberi sedikit petanda dalam membina keserasian.
Di samping itu, anda perlu memberi maklumat yang jelas kepada mereka tentang perkara berkaitan tanggungjawab, gaji, jam kerja, ‘overtime’, cuti, peraturan disiplin, perubatan, dan sebagainya.
Semua ini penting untuk mengelakkan sebarang salah faham pada masa akan datang!
Sumber: Anak Pintar Centre
BACA JUGA PERANAN & TANGGUNGJAWAB SEBAGAI SEORANG PENGASUH
Pesan Mama Siti:
Pengasuh yang ideal sepatutnya tahu apa yang mama harapkan, dan sebaliknya. Kalau mama mahukan anak mama dalam sentiasa jagaan  yang baik, siap sedia untuk wawancara pengasuh tersebut. InshaAllah cara ini dapat membantu mama untuk cari pengasuh yang sesuai untuk jaga anak mama.


Belon Hidrogen Punca Letupan, Hati-Hati Belikan Untuk Anak!

Kalau bawa anak pergi pasar malam, berlari-lari si kecil mengejar peniaga yang menjual belon. Yalah, macam-macam karakter terjual disana. Kita pun beli sajalah tanpa menghiraukan kandungan dalam belon tersebut. Gas apa yang diisi? Belon itu diisi dengan gas helium atau ianya belon hidrogen?
Insiden letupan belon Sabtu lalu, 12 Oktober sangat mengejutkan Mama Siti. Laporan awal polis mendapati belon yang meletup  selepas Program Kecergasan Kementerian Pendidikan Peringkat Kebangsaan 2019 di Dataran Putrajaya tersebut telah mencederakan 16 mangsa!
Menurut Berita Harian, Ketua Polis Daerah Putrajaya, Asisten Komisioner Rosly Hassan, berkata bahawa kandungan dalam belon adalah hidrogen, dan bukannya helium.
 “Ya, (kandungan dalam belon) hidrogen, bukan helium. Hidrogen sangat sensitif dengan alat atau bahan membakar.” Asisten Komisioner Rosly Hassan
Siasatan awal polis mendapati letupan berlaku ketika pengunjung berebut memotong tali yang mengikat tiga gugusan belon berkenaan, termasuk menggunakan pemetik api.

Belon yang menjadi ‘prop’ untuk program kecergasan sempena Bulan Sukan Negara 2019 di Dataran Putrajaya meletup menyebabkan 16 orang termasuk kanak-kanak melecur.
Apa Yang Mama Perlu Tahu Tentang Belon Apung (Floating Balloon)
1. Sifat Gas Hidrogen
Gas hidrogen boleh terapung seperti  gas helium.
Tapi, berbeza dengan gas helium, gas hidrogen sangat reaktif dan mudah terbakar.
Sebab itulah gas helium merupakan pilihan yang paling selamat!
2. Sifat Gas Helium
Gas helium adalah gas nadir dan bersifat lengai.  Maksudnya, gas ni tak reaktif, tak berwarna dan tak bertindak balas dengan bahan kimia lain.
Jadi penggunaan gas ni untuk isi belon apung adalah stabil dan selamat kerana sifatnya yang tak mudah terbakar.
3. Kenapa Gas Hidrogen Jadi Pilihan Peniaga?
KOS merupakan faktor utama kenapa gas hidrogen digunakan dalam belon dan bukannya gas helium.
Buat pengetahuan mama, gas helium tak boleh dihasilkan sendiri tetapi, gas hidrogen boleh dihasilkan sendiri melalui kaedah DIY tertentu!
Sebab itulah, harga gas helium lebih mahal daripada hidrogen kerana sumbernya yang terhad.
Bagi pengusaha belon apung yang mementingkan pulangan yang tinggi, pastinya mereka akan memilih gas hidrogen kalau nak dibandingkan dengan gas helium.
Ada sesetengah peniaga yang tidak mementingkan aspek keselamatan dan hanya ingin mengaut keuntungan semata-mata.
4. Bagaimana Cara Untuk Mengenali Belon Hidrogen
Malangnya, belon yang diisi dengan gas hidrogen tak dapat dibezakan secara fizikalnya berbanding gas helium.
Tapi, mama dengan papa boleh cuba tips ni. Perhatikan tong gas yang digunakan oleh pengusaha belon tersebut.
Menurut sumber, gas helium biasanya menggunakan tong khas manakala tong gas hidrogen biasanya dimodifikasi daripada tong gas atau tong yang asal.
Contoh helium tank yang biasa digunakan oleh pengusaha belon apung.
5. Tips Membeli Belon Apung
Memandangkan kita sukar untuk bezakan belon apung helium dengan belon hidrogen, ibu bapa dan pembeli kena lebih berhati-hati apabila membeli belon ini.
Jauhkan belon apung dan juga anak-anak mama daripada sumber api termasuklah rokok, pemetik api, peralatan elektrik, dan sebagainya. Terutama untuk papa yang merokok, ini WARNING!
Yang paling penting, mama dan papa kena pantau anak-anak ketika bermain dengan belon ni.
Sukar untuk kita kenalpasti belon yang dijual itu diisi dengan gas helium atau ianya belon hidrogen.
Ibubapa Kena Alert!
Jadi, lepas ni ibu bapa memang kena alert! Memang berat hati nak belikan belon apung ni untuk anak bila dah jadi kes-kes macam ni. Anak meminta, tapi kita pula risau dengan keselamatan dia.
Selain faktor keselamatan, kita juga mesti tak mahu ditipu oleh pengusaha yang tak bertanggungjawab mengambil kesempatan mengaut keuntungan berkali ganda dengan ‘menjual nama’ belon helium sedangkan belon itu diisi dengan gas hidrogen yang berbahaya.
Mama Siti harap untuk yang dah tahu kesan belon hidrogen ni terhadap anak-anak dan juga orang ramai dapat kongsikan maklumat ini kepada umum agar isu keselamatan penting seperti ini diketahui oleh semua.
Jadi, seeloknya elakkan daripada membeli belon hidrogen ini sebab ianya berisiko mencederakan anak mama. Banyak lagi pilihan belon yang mama boleh dapatkan di luar sana. Tak pun beli saja belon biasa. Cantik pun cantik. Selamat pun memang gerenti selamat, betul tak?
Sumber: Berita Harian, SirapLimau
BACA JUGA KESELAMATAN ANAK DIUTAMAKAN! BABY CAR SEAT DIWAJIBKAN TAHUN DEPAN
Pesan Mama Siti:
Kalau setakat RM5-RM7 untuk satu belon, tak ada masalah pun. Duit bukan masalahnya. Masalahnya bila anak-anak kita melecur di permukaan badan. Tak kiralah dekat kening ke rambut ke, kalau boleh kita tak nak anak kita sakit walaupun sedikit. Tapi disebabkan sesetengah pihak yang tak bertanggungjawab yang hanya mahu mengaut keuntungan, habis cedera anak-anak kita. Sebab tu lah, kalau boleh elakkan daripada membeli belon apung ni.


Aksi Baby Standing Mengundang Padah, Pelakon Paskal Ditegur

Siapa saja yang tak kenal pelakon popular filem Paskal, Hairul Azreen Idris? Mama Siti dulu peminat dia la time Hairul berlakon filem Paskal dulu.  Tapi sekarang dah tak jadi peminat dah bila Hairul kongsi video baby standing anak perempuannya, Alisa Aisyah di laman Instagram.
Takut Mama Siti tengok video tu. Mana taknya, baby Alisa baru 4 bulan, tulang baby masih lembut dan Hairul Azreen buat aksi baby standing pula. Memang ramai yang puji kebolehan baby Alisa, dapat berdiri dengan sendiri tapi aksi ini turut mendapat reaksi dari Angkasawan Negara merangkap Pakar Bedah Ortopedik, Datuk Dr. Sheikh Muszaphar.
Rakam Baby-Standing Alisa
Aksi baby standing yang dilakukan oleh Hairul Azreen ini bukannya first time! Hairul juga pernah berkongsi video penggunaan teknik yang sama terhadap anak sulungnya, Yusuf Iskandar ketika masih bayi. Kali ini, pelakon popular filem Paskal tersebut telah menggunakan teknik baby-standing yang sama dengan anak keduanya yang comel, iaitu Alisa Aisyah.

         View this post on Instagram           @thealisaaisyah 4 months #SundayisFamilyDay Please Dont Try This At Home 🙏🏻 A post shared by  HAIRUL AZREEN IDRIS (@hairulazreen) on Oct 13, 2019 at 4:05am PDT

Dapat Komen Dari Dr. Syeikh Muszaphar
Dr. Sheikh Muszaphar meninggalkan komen dimana beliau menegur aksi tersebut tidak sesuai dilakukan kepada bayi kerana ia boleh menyebabkan bahagian lutut bengkok.
Jelasnya lagi, bayi hanya akan bersedia untuk berdiri sendiri apabila otot dan tulangnya sudah cukup kuat. Dalam pada itu, Dr. Sheikh Muszaphar turut menasihatkan kepada orang ramai agar tak melakukan aksi tersebut pada anak mereka.
Bagaimanapun, tindakan Hairul Azreen memadam komen Dr. Syeikh Muszaphar di ruangan entri tersebut lebih mengejutkan orang ramai. Yalah, komen dari doktor kan? Kenapa tak padam keseluruhan post itu saja? Susulan itu, ramai yang mengecam tindakan Hairul serta menyifatkan pelakon itu tak boleh terima teguran.
Saya bimbang melihat Hairul buat anak dia berdiri atas kaki apabila anak perempuannya itu belum cukup kuat. Ia mungkin akan menyebabkan lutut menjadi bengkok selepas ini.
Beliau mengatakan bahawa apa yang dilakukan oleh Hairul itu adalah ‘mengunci‘ lutut Alisa untuk membuatkannya berdiri. Keadaan itu akan ‘mengikat’ lutut di kemudian hari jika dilakukan apabila bayi tidak bersedia atau terlalu awal.

Komen yang ditinggalkan oleh Dr. Syeikh Muszaphar setelah melihat video baby standing Alisa.
Selari dengan peninggalan komen Dr. Sheikh Muszaphar, ada juga dalam kalangan pengikut laman media sosial yang meminta penjelasan lanjut mengenai ‘baby standing‘.
Aksi baby standing itu menjadi perbualan netizen di laman Twitter apabila pelakon berkenaan didakwa memadam teguran di video tersebut.
Kenyataan Dari Public Health Malaysia
Bukan saja angkasawan negara, video ini turut dapat perhatian dari Public Health Malaysia dimana mereka telah memuat naik satu kenyataan di laman Facebook:
Jika anda sayangkan anak, hentikan membuat aksi mengundang padah ini. Bayi hanya akan berdiri apabila otot dan tulangnya telah kuat.
Melakukan aksi sebegini mengakibatkan tekanan kepada tulang kaki dan lutut , menyebabkan risiko tulang kaki membengkok.
Sekiranya bayi terjatuh, jisim kepala yang lebih berat akibatkan bayi jatuh dalam posisi terjunam. Kecederaan kepala yang serius boleh berlaku.
Bapa yang hebat, tidak perlu menunjukkan betapa sado otot mereka. Cukup dengan melindungi dan menjaga keselamatan anak.
Sumber:  SirapLimau, Hairul Azreen, Public Health
BACA JUGA 6 BENDA JANGAN BUAT PADA BAYI BARU LAHIR
Pesan Mama Siti:
Tak ada salahnya jika kita ambil nasihat atau teguran daripada mereka yang pakar atau berpengalaman jika perkara itu untuk mendatangkan kebaikan. Yalah, Dr. Syeikh Muszaphar pun bukan calang-calang orang. Tapi tak apa, kita husnuzon. Agaknya, pelakon Paskal itu ter’delete’ komen tersebut, bukannya sengaja. Ha, gitu… Apa-apa pun, mamakena ingatkan suami, jangan buat macam ni kat anak mama. Doktor dah bagi amaran, kita ikutkan saja yang lebih tahu!


Pilih Tadika Untuk Didik Anak Bukan Sebab Nak Populariti

Okay, sekarang ni kita ada dua pilihan untuk pilih tadika buat si manja.
Pilihan pertama: Bayaran pendaftaran: RM2,000. Yuran bulanan: RM350 untuk separuh sesi dan RM500 untuk sesi sehari penuh. Kos setahun: antara RM6,200-RM8,000! Kelebihannya, ia terkenal dan dekat dengan rumah.
Pilihan kedua: Bayaran pendaftaran RM1,200. Yuran bulanan: RM150-RM300 dan kos setahun antara RM3,000-RM4,800 tetapi jaraknya agak jauh dan perlukan perkhidmatan van sekolah.
Mahalnya! Kalau Mama Siti pun mahu berpeluh melihatkan yuran yang tinggi melambung tu. Mengalahkan belajar kat universiti. Tu belum masuk kos pengangkutan dan penjagaan tambahan di rumah transit (penjaga) kalau Mama Siti kerja overtime.
Kalau mama pilih tadika untuk anak yang tinggi kos pengajiannya, mahu tak mahu memang mama kena korek juga tabung simpanan untuk beri pendidikan awal kepada si kecil yang biasanya dihantar pada umur empat atau lima tahun. Nak hantar ke yang lebih murah pun, jumlah pendapatan ibu bapa pula terkeluar daripada kelompok yang layak. Haih…
Jadi, Mama Siti ada satu soalan untuk ibu-ibu di luar sana, hantar anak ke tadika dengan bayaran setinggi tu dapat jamin anak yang dihantar kuasai seluruh subjek yang diajar ke? Atau bahasa senangnya, anak lancar membaca, menulis dan mengira ke?

Modul pembelajaran tadika mestilah yang dapat membantu meningkatkan pengetahuan anak-anak kita dengan latihan yang sepatutnya.
Bagi ibu bapa yang berkemampuan, soal duit memang perkara kecil. Tapi ada sesetengah ibu bapa yang pilih tadika kerana nak dapat nama, walhal duit dalam poket hanya cukup-cukup makan.
Bulan September dah dekat dan ramai ibu bapa yang  mula sibuk nak pilih tadika terbaik untuk cahaya mata masing-masing.
Banyak yang kita fikirkan. Bermacam kriteria kita pertimbangkan contohnya yuran pendaftaran, yuran bulanan, silibus pembelajaran, jarak dari rumah dan  faktor sampingan yang lain.
Pilih Tadika Yang Popular?
Namun, kalau mama lihat trend sekarang, ada segelintir ibu bapa yang sangat taasub dengan jenama. Katanya, tak ada duit tak apa. Duit kita boleh cari, asalkan si kecil dapat belajar di tadika ‘popular’ itu. Eh, macam tu pula?
Mama Siti pun jadi keliru bila ibubapa buat keputusan macam ni. Yang pilih jenama dari pembelajaran ni sebenarnya nak kejar populariti ke? Habis pendidikan anak mama macam mana pula?
Mengupas mengenai pemilihan tadika buat cahaya mata, Pensyarah Pendidikan Awal Kanak-Kanak, Hazhari Ismail berkata, secara ringkasnya terdapat DUA jenis tadika di negara ini yang perlu diketahui setiap ibu bapa.
Tadika jenis pertama- pentingkan aspek pendidikan dan pengasuhan kanak-kanak mengikut kriteria terbaik  Tadika jenis kedua- hanya mahu mengaut keuntungan semata-mata.
“Atas faktor itu, ibu bapa tidak boleh tergesa-gesa atau sekadar mengikut trend masa kini, perlu teliti setiap sudut mengenai tadika yang ingin dipilih secara terperinci bagi mengelak sebarang masalah atau kekesalan di kemudian hari.
Ibu bapa perlu membuat perbandingan harga yuran bulanan dan tahunan yang menepati bajet keluarga.
“Perlu ada usaha untuk duduk semeja meneliti dan membanding perbezaan tadika yang ingin dipilih terutama mengikut kemampuan diri. Tidak semestinya yang yurannya rendah atau jenamanya tidak popular itu tidak bagus kerana apa yang penting adalah silibus dibawa dan cara didikan,” katanya.
Ibu Bapa Perlu Teliti Dalam Pemilihan Tadika
Antara isu yang mama dengan papa perlu fikirkan buat si manja:
Pendekatan pembelajaran yang bakal dilalui anak – proses pembelajaran tak terlalu formal dan kerja yang perlu disiapkan di rumah pun tak banyak.Kenal pasti jadual tadika – rutin dan aktiviti tadikaAmbil tahu sama ada tadika itu pernah ada isu berbangkit contohnya lesen operasi yang sahTenaga pengajar – mempunyai diploma dan ke atas (selari dengan hasrat kerajaan yang mewajibkan diploma sebagai syarat kelayakan minimum tenaga pengajar menjelang 2020)Yuran dan lokasi tadikaNisbah kanak-kanak dalam kelas – 2 guru untuk 25 kanak-kanakKeadaan semasa tadika
“Tadika yang dipilih juga perlu melakukan aktiviti membabitkan ibu bapa bagi memastikan pihak tadika tidak menyorokkan sesuatu daripada pengetahuan ibu bapa.
“Semua yang saya katakan tadi perlu menjadi keutamaan dalam membuat pilihan yang tepat untuk anak-anak anda. Jangan buat pilihan mengikut kehendak sendiri atau memilih tadika yang popular semata-mata.
“Pendidikan awal ini ibarat satu pelaburan jangka masa panjang dalam pembinaan modal insan anak-anak namun perlu diingat tadika bukanlah hotel atau rumah tumpangan sementara anda pergi bekerja,” ujarnya.
Di tadika, anak-anak perlu diajar untuk berkomunikasi dan bekerjasama sebagai sebuah komuniti.
Hazhari berkata yang kebijaksanaan anak bukan bergantung pada aspek intelektual semata, yang lebih utama adalah perkembangan emosi dan sosial.
Jangan Terikut-Ikut
Hazhari menambah yang ibu bapa atau penjaga perlu bijak dalam melakukan keputusan dan jangan terikut-ikut kemampuan orang lain.
“Semua ibu bapa mahukan yang terbaik buat anak-anak namun berpijaklah di bumi nyata dan lihat kemampuan diri. Kos yuran atau jenama tadika tidak menjamin kebijaksanaan anak anda.”
Ibu bapa kena kenal pasti semua faktor penting dan jangan pilih ikut nafsu. Sentiasa utamakan anak kerana mereka sebenarnya langsung tak tahu mengenai jenama tadika dan semuanya terletak kepada ibu bapa sendiri.
Tambahnya lagi, ibu bapa juga boleh tukar tadika mengikut kesesuaian anak pada tahun berikutnya.
“Jika dalam tempoh setahun banyak perkara yang anda tidak puas hati atau anak kelihatan kurang seronok, tidak salah untuk anda memindahkan anak ke tadika lain namun sekali lagi perlu diingatkan, perkembangan kanak-kanak itu tidak sama. Ada yang cepat belajar dan ada juga yang lambat, oleh itu jangan membandingkan anak anda dengan anak orang lain.”
“Kalau ibubapa rasa semuanya okay, bagilah peluang kepada anak untuk nikmati zaman tadika kerana itu antara detik menyeronokkan dalam hidupnya,” ujarnya.
Pembelajaran Ceria
Seorang wanita bernama Siti Nur Faezah Othman berkata tadika Islam menjadi pilihan buat anak sulungnya, Aiman Faheem Anuar Shahril, 5, sejak awal tahun ini.
Selain ia tadika baru, dia tertarik dengan konsep ‘playschool’ yang diketengahkan kerana daripada pembacaannya, kanak-kanak akan lebih cepat belajar jika berada dalam suasana yang menyeronokkan.
Persekitaran tadika tersebut juga dalam keadaan terbaik dan silibus disediakan berdasarkan konsep Montessori, aktiviti yang melebihkan pembelajaran dalam cara permainan. Lokasinya juga dekat dengan rumah!
Lawat tadika terlebih dahulu sebelum mama hantar anak mama ke tadika yang dipilih.
Nurul Farhana Razali pula lebih tertarik kepada tadika berkonsepkan Islam di kawasan perumahannya untuk beri pendidikan awal kepada Aleesya Nurani Muhammad ‘Ammar yang berusia lima tahun.
“Saya berpuas hati dengan pencapaian anak yang sudah berjaya menghafaz surah lazim dan surah al-Mulk dalam tempoh sembilan bulan.”
Dia melafazkan keinginan untuk anaknya melalui proses pembelajaran seimbang akademik dan ilmu agama selain pelajaran asas lain seperti Bahasa Melayu, Inggeris, Sains dan Matematik. Beliau juga tak mempunyai masalah dengan yuran bulanan dan pendaftaran kerana yuran yang dikenakan adalah berpatutan dan tak membebankan.
Seorang lagi wanita bernama Nuzurul Huda Zam Hasri menghantar Naurah Ameena Muhammad Afiq, 5, ke tadika berkonsepkan Inggeris dan Islam sejak dia berusia empat tahun.
Katanya, silibus pembelajaran yang ditawarkan efektif dan jaraknya dekat dengan rumah! Dua kriteria ini merupakan kriteria utama buat Puan Nuzurul Huda. Puan Huda bersyukur yang Naurah Ameena dah boleh membaca dan menulis dalam bahasa Melayu dan Inggeris dengan baik. Dan yang paling penting, dia sudah boleh solat dengan bacaan yang betul!
Menurut Jannatul Alia Abu Samah, dia dan suami sepakat pilih tadika Islam untuk anaknya, Laila Jameela Nur Ilham Fezry yang menerima kemasukan kanak-kanak yang masih dalam proses belajar untuk bebas daripada lampin pakai buang.
“Selain itu, tadika berkenaan tidak mempunyai ramai pelajar yang membuatkan guru lebih fokus untuk mengajar dan yuran bulan juga sangat berpatutan,” katanya.
Sumber: hmetro
BACA JUGA INI PERSEDIAN UNTUK HANTAR ANAK KE TADIKA. SADO KAN HATI YA MAMA!
Pesan Mama Siti:
Tadika yang mahal belum tentu bagus. Tadika yang murah tidak semestinya tidak bagus. Apa yang penting ialah tadika yang dipilih tu kondusif dan selesa buat anak-anak belajar dan menimba ilmu. Kalau mama dengan papa asyik fikir nak kejar populariti dan jenama saja, alamat koyakla poket sebulan-sebulan. Ingat, utamakan anak!


Baca Doa Sebelum Menyusu! Takut ‘Baby’ Menyamar Tumpang Susu

Kalau bercakap pasal makhluk halus, lembaga hitam memang Mama Siti gerun sikit. Especially untuk mama-mama yang lepas bersalin dan bayi mereka. Mama dan bayi memang akan jadi target ‘mereka’. Sebab tu mama kena hati-hati sebab kadang-kadang  ada ‘baby’ menyamar yang menumpang susu!
Seorang wanita telah berkongsi pengalamannya di laman sosial Facebook ketika menyusukan anaknya. Wanita ini mendakwa dirinya telah diganggu oleh makhluk halus yang menyamar sebagai anaknya. Takutnya!!!! Meremang bulu roma Mama Siti. Jom baca perkongsian wanita ini dibawah.
Mak-mak terutamanya yang menyusukan bayi ada cerita seram sis nak kongsi. Baru saja terjadi sebentar tadi, begini ceritanya.
Pada dua malam ni termasuk hari ni sis rasa baby menyusu kuat dari kebiasaan, sis belum syak apa-apa dan semalam mula jam 12 hingga subuh, baby menyusu tak henti. Tapi sis tak hairan lah dengan perubahan baby sebab dalam hati mungkin air susu bekurangan. Baby kurang kenyang.
Tapi entah kenapa ni bila baby bangun jam 12 tadi menyusu kuat sangat nak lepas pun dia tak nak, nangis-nangis. Sis tak tahan sudah rasa haus sangat mau pi dapur ambil air, bawa baby sekali sebab dia tak mau lepas sudah, sis pun bangunkan kakaknya suruh tengokkan kejap nak ke tandas dan ambil air untuk minum.

Ibu-ibu bersalin dan juga bayi yang baru lahir merupakan target kegemaran makhluk halus.
Sambil minum sis pun bagilah dengan baby air dalam gelas mana tau dia boleh kenyang minum air, tapi dia tak mahu, sis pun suruh kakaknya ambil botol susu, niat mau bagi baby menyusu di botol, supaya hilang haus, kesian juga kan mana tau air susu badan ni tak mencukupi. Tapi kakak dia tak jumpa botol..
Jadi niat mau kasi menyusu di botol tak jadi.
Tiba-tiba pula rasa lain macam dengan gaya baby ni.. Mak-mak memang cepat perasan perubahan anak sendiri kan naluri ibu..
Ayat Al-Quran Dipasang, Redakan Rasa Bimbang
Macam ada dorongan rasa mau dengar Ayat-ayat Ruqyah ba ,jadi sis pun capai lah handphone buka Ayat Ruqyah (untuk tidurkan bayi).
Jadi, baby pun sambung lagi menyusu dengan gaya posisi baring, sakit bah tu puting mak-mak je yang faham ni kalau yang menyusukan anak sepenuhnya. Baru tak mau melepas. Sudah begitu..
Ayat Ruqyah ialah gabungan dari ayat-ayat Al Quran yang boleh digunakan untuk mengesan jin dalam badan atau di rumah kita.
Sambung cerita, sampai setengah Ayat Ruqyah tu terpasang baby pun lelap, mulut pun melepas sudah putingnya. Lega terus sis, dalam hati bolehlah sambung tidur hihihi.
Mata sis ni sudah mau terlelap, Ayat Ruqyah tadi pun sis tak sedar sebab senyap sudah mungkin habis jadi auto off tu fon.
Naa baby tiba-tiba nangis pula.. Sis pun dengan separuh mata terbuka samar-samar lagi ya, bilik ni memang gelap sis tak biasa tidur kalau lampu hidup, ada lah juga cahaya masuk sikit dari luar tingkap ni.
Sis pun gendong lah baby dalam keadaan sis masih baring.. Angkat satu tangan, tapi lepas angkat tu kan dalam samar-samar baby nangis-nangis macam mau susu lagi.. Sis toleh sebelah tengok di tilam ada lagi baby yang sama..
‘Baby’ Menyamar Menyusu!
Alamak.. Mataiii, anak siapa pula ku gendong ni, (dalam hati) memang seram sudah di situ (badan masih dalam keadaan posisi baring).. Badan sis pun tiba-tiba tak boleh gerak macam ada yang menahan, lemah sangat.. Mau bangun tak dapat.. “Baby” yang digendong pun macam tak mau dilepas, walau pun bilik tu gelap sis masih nampak ba tu “baby” ada dua dengan lampu samar-samar masuk dari lubang tingkap tu..
Dalam hati ni berzikir sudah tak henti-henti (posisi masih baring pegang “baby” tu sebelah pula ada lagi lembaga hitam duduk di depan sis, “baby” yang menyamar serupa baby ku nangis-nangis sis mau lepas tak dapat badan macam lemah sangat…. Allah saja yang tahu perasaan sis masa tu…
Zikir punya zikir, akhirnya “baby” yang menyamar dan lembaga hitam yang ada di depan pun terus lenyap!!!
Untuk melindungi mama serta anak mama, mama boleh cuba berselawat sebelum pam susu atau menyusukan anak mama.
Cepat-cepat sis tengok anak.. Ndu ba dari tadi tidur nyenyak dia… Tak dia tahu apa yang terjadi berhempas pulas pula mak dia tadi.. Syukurlah.
Baca Doa Sebelum Menyusukan Anak
Sekarang jam pun 3am sudah ni ,menyempat lagi sis taip ni ya, bukan apa mata tak dapat lelap lagi gara-gara kejadian tadi tu.. Alhamdulillah lah semua ok sudah baby pun masih tidur nyenyak.. Sis mau cuba tidur dulu hehe…
Pesan sis bila kasi susu anak terutama yang menyusu badan, baca doa dulu baru kasi.. Takut terjadi macam sis.. Ada pula yang menumpang menyusu.
Mujur cepat tersedar.. Kalau mak-mak rasa perangai baby kamu ganjil-ganjil kemungkinan ada sesuatu yang mengikuti.
 Semoga bermanfaat kepada ibu-ibu di luar sana dan berjaga-jagalah.
Sumber: Kisah Rumah Tangga
BACA JUGA TANDA-TANDA BAYI DIGANGGU PUNCA MENANGIS TANPA HENTI
Pesan Mama Siti:
Buat ibu-ibu mengandung dan yang lepas bersalin, rajin-rajinlah baca kitab Al-Quran tu. Kalau tak sempat sangat, pasang saja ayat Al-Quran melalui telefon bimbit ataupun radio. Senang! At least, rumah kita sentiasa selamat dari gangguan makhluk halus dengan adanya alunan ayat suci Al-Quran. Yang paling penting, sebelum mulakan apa-apa kerja sekalipun, sentiasa mulakan dengan Bismillah. InshaAllah, diri kita sentiasa dalam lindunganNya.


Bayi Mama Berisiko Koma Jika Diberi Air Mineral!

Seperti yang kita tahu, banyak manfaat yang diterima bila kita minum air mineral. Antara kelebihan minum air kosong ni contohnya, dapat kuruskan badan, lancarkan sistem pencernaan dalam badan, sihatkan jantung dan sebagainya.
Tapi, boleh ke kita beri bayi minum air mineral? Takkan lah ada kesan buruk, air kosong saja pun. Ha, persoalan bayi dan air mineral ni akan dijawab dalam perkongsian dari Dr. Zubaidi Haji Ahmad. Semoga bermanfaat!
 Boleh Ke Bayi Minum Air Mineral?
Ketika cuaca panas, ramai ibu mengeluh dan ada juga mengalami dehidrasi yang jelas seperti mudah haus dan kurang membuang air kecil. Mereka digalakkan untuk minum mineral dengan kuantiti yang lebih banyak terutama bagi ibu yang menyusukan anak. Tetapi adakah bayi juga perlu diberikan air mineral?

Air masak untuk bayi tak diperlukan sehinggalah umur mereka mencecah 6 bulan ke atas atau sudah mula makan.
Jangan Beri Air Mineral Pada Bayi Yang Kurang 6 Bulan
Secara amnya bayi yang berumur kurang daripada 6 bulan TAK BOLEH diberikan air mineral atau air kosong.
Bayi tak perlukan air mineral kerana mereka memperoleh sejumlah kuantiti air yang cukup melalui air susu yang diminum, sama ada dari susu ibu atau susu formula.
Bila mama berikan air pada bayi, ia akan:
Ganggu kebolehan tubuh untuk menyerap nutrien dari susu ibu atau susu formula.Perut bayi jadi penuh dan kembung.
Mereka mungkin rasa tak selesa dan mudah menangis. Bayi juga akan hilang rasa lapar untuk minum susu. Walau bagaimanapun ibu bapa boleh memberikan sedikit air dengan menggunakan sudu jika difikirkan perlu dan ini sudah pasti tak akan jejaskan kesihatan bayi.
Bayi Alami Sawan & Koma
Dalam dalam kes yang terpencil, jarang berlaku tetapi serius, apabila bayi diberikan terlalu banyak air, bayi akan mengalami sawan dan koma akibat “keracunan air” (water intoxication).
Bayi yang menyusu secara eksklusif tak perlu air tambahan terutamanya jika bayi berumur di bawah usia enam bulan.
Ini berlaku apabila air yang diberikan kepada bayi dalam kuantiti yang banyak telah menyebabkan kecairan pada kepekatan mineral sodium dalam tubuh, lalu berlakunya ketidakseimbangan mineral dan akhirnya tisu tubuh akan mengembang. Pengembangan tisu otak secara tiba-tiba akan menyebabkan bayi mengalami koma.
Dalam kes yang disebutkan di atas, apabila ibu bapa tambahkan air dalam bancuhan susu dalam kuantiti yang banyak dari sepatutnya, ia juga boleh menyebabkan “keracunan air”.
Nutrisi Berkurang Dengan Air Yang Berlebihan
Selain itu susu yang cair dan diminum menyebabkan bayi akan menerima nutrisi yang amat berkurangan dari sepatutnya. Oleh itu, para ibu yang menyusukan anak dengan susu formula haruslah membaca arahan bancuhan susu dan elakkan dari menambah air yang lebih dari kadar yang sepatutnya.
Walau bagaimana pun jika bayi mengalami cirit-birit, doktor mungkin menasihati ibu untuk memberikan bancuhan garam ke dalam air untuk diberikan kepada bayi untuk mengelakkan dehidrasi. Ini dibenarkan.
Tunggu Capai Umur 6 Bulan
Sebaik saja bayi umur 6 bulan ke atas, ibu boleh berikan sedikit air untuk membiasakan mereka minum dengan cawan.
Apabila bayi telah mencapai umur 6 bulan, tidak akan memudaratkan sekiranya mama ingin berikan sedikit air menggunakan sudu kepada bayi. Berikan sekadar yang perlu. Air yang berlebihan akan menyebabkan bayi mengalami kembung perut dan hilang selera makan.
Setelah berusia setahun, kanak-kanak dah makan makanan yang pejal dan minum susu pada kadar yang sepatutnya, jadi bolehlah mama berikan air mineral kepada anak-anak.
Sumber : Dr. Zubaidi Hj. Ahmad
BACA JUGA SI KECIL & DEHIDRASI: ADAKAH ANAK ANDA MINUM AIR YANG MENCUKUPI?
Pesan Mama Siti:
Memang betul, kalau kita dahaga atau berlaku dehidrasi, kita harus minum air mineral. Namun begitu, hal ini tak sama untuk bayi yang belum mencapai usia enam bulan ya. Sama seperti makanan pertama bayi, air mineral juga lebih elok diberikan apabila bayi mencapai usia enam bulan dan keatas. Jangan pandai-pandai ye Mama!


Simpan Duit RM5 Dan Peroleh RM1000, Siapa Tak Nak Kan?

Cara menyimpan duit cepat dan konsisten sebenarnya boleh diamalkan oleh semua orang. Perkara yang paling penting semasa menyimpan duit adalah simpan duit dan jangan sesekali guna duit itu. Kalau nak duit anda beranak pinak, jom baca perkongsian Mama Siti kali ni. Ini bukan silap mata atau pelaburan tak sah tau!
1. Menabung Ikut Warna Duit
Cuba simpan duit anda secara paksa rela atau menabung ikut warna duit. Dua teknik ni menghasilkan result yang sama saja. Tapi ia memerlukan anda untuk menabung menggunakan satu jenis duit saja. Sebagai contoh, kita simpan semua duit syiling atau  semua duit RM5 atau lain lain duit kertas. Nak simpan RM1, RM10, hatta RM50 sekalipun, yang penting anda simpan satu jenis wang saja.

2. Tetapkan Matlamat Sebelum Simpan Duit
Pemilihan jenis duit yang ingin disimpan bergantung kepada matlamat simpanan anda. Untuk matlamat jangka masa pendek seperti melancong dan sebagainya, lebih baik simpan duit kertas bernilai besar seperti RM10 atau RM20. Tetapi jika anda simpan duit untuk ajar anak-anak anda menyimpan duit dalam jangka masa yang panjang, mulakan dengan duit bernilai kecil seperi syiling, RM1 dan RM5.
Nak menyimpan duit memang perlukan matlamat tapi pastikan ia setaraf dengan kemampuan diri. Kalau dari awal anda ajar anak-anak simpan duit RM10-RM20, besar kemungkinan anak anda akan putus asa dalam menyimpan duit kerana mereka tak mampu menabung sebanyak itu.

Tak kira apa pun yang anda lakukan, pastikan ianya dimulakan dengan menetapkan matlamat. Tanpa matlamat, sesuatu perkara yang kita lakukan adalah sia-sia. Seelok-eloknya sediakan matlamat jangka masa pendek dan matlamat jangka masa panjang.
 Contoh matlamat jangka masa pendek adalah untuk melancong, beli barangan untuk memulakan perniagaan kecil-kecilan dan lain-lain. Jangka masa panjang pula lebih fokus kepada tabung persaraan, pendidikan, beli rumah dan sebagainya.

Bagi matlamat jangka masa pendek, beri tempoh masa dan tuliskan jumlah yang diperlukan untuk memudahkan pemantauan matlamat. Sebagai contoh, ‘Saya nak simpan RM1000 dalam masa 2 bulan untuk pergi melancong’. Dengan menulis matlamat kita, kita akan ingat dan jadi lebih fokus untuk menyimpan duit.
Katakan kalau anda nak simpan semua duit kertas RM5. Jadi, setiap kali selepas berbelanja, kalau ada duit lebih RM5, terus asingkan duit tu dan masukkan ke dalam tabung. Cuba bertegas dengan diri sendiri. Jangan guna konsep, esok masih ada. Kalau macam ni, sampai bila-bila pun anda takkan pernah mula menabung.
Akhir kata Mama Siti, jangan sesekali pecahkan tabung anda dan kira selagi belum sampai waktunya. Selamat mencuba!
Sumber: thevocket
BACA JUGA ANTARA KEPERLUAN DAN KEHENDAK, URUS KEWANGAN KENA BIJAK!
Pesan Mama Siti:
Nak kumpul duit beribu dalam tabung? Asasnya kena disiplin dan jangan skip menabung! Kalau anda asyik skip je, setahun nak capai amaun seribu pun susah tau. Tak kisah berapa banyak duit extra yang anda ada, usahakan untuk terus masukkan dalam tabung tu. Barula akhir tahun boleh jadi millionaire yang berjaya!


Doktor Pakar Kongsi 17 Perkara Selepas Bersalin Yang Mama Tak Boleh Pandang Ringan

Selepas bersalin, normal untuk mama melalui tempoh berpantang bagi memulihkan tenaga luaran dan dalaman mama. Namun, ada perkara yang mama tak boleh ambil remeh atau pandang ringan kerana ianya boleh memudaratkan. Cuba baca 17 perkara ni yang telah dikongsikan oleh Dr. Zubaidi Haji Ahmad mengenai hal ini.
17 Perkara Selepas Bersalin Yang Mama Tak Boleh Pandang Ringan
Tanda paling bahaya!
1. Kehilangan banyak darah dengan tiba-tiba atau berterusan, termasuk darah beku.
2. Sakit kepala yang teruk atau berpanjangan (kesan sampingan suntikan epidural).

Jika mama mengalami sakit kepala yang teruk diiringi dengan mata kabur, muntah dan kaki bengkak selepas bersalin, pergi ke hospital dengan kadar segera untuk mendapatkan rawatan.
3. Tekanan darah tinggi bersama sakit kepala, penglihatan kabur atau berasa loya.
4. Sakit di bahagian atas abdomen, mungkin mengalami sindrom HELLP (berlaku jika melahirkan kira-kira 48 jam selepas bersalin) beserta muntah, loya dan teramat penat.
5. Nafas pendek selepas selepas mendaki bukit. Dibimbangi mengalami masalah darah beku tersekat pada salah satu saluran darah di paru-paru (embolisme pulmonari).
6. Sakit dada sama ada akibat jangkitan kuman pada paru-paru atau ketegangan otot akibat meneran semasa bersalin. Ia juga mungkin tanda embolisme pulmonari.
7. Sakit pada bahagian betis, mungkin akibat trombosis vena dalam (deep vein thrombosis – DVT). Ia adalah pembekuan darah pada vena dalam otot dan boleh membawa maut. Terutama jika ada tanda merah di pelipat, dan rasa panas di bahagian tersebut.
8. Berkelakuan pelik seperti mudah rasa gelisah. Fikiran kacau, mudah rasa gelisah, keliru dan delusi boleh jadi permulaan kepada psikosis pospartum.
9. Demam panas (38°C), sama ada disertai dengan menggigil atau tidak. Petanda jangkitan kuman terutama pada ruang antara vagina dah rektum (perineum), luka pembedahan caesar, saluran kencing atau di uterus (rahim) mama.
Demam melebihi 38°C disertai dengan menggigil merupakan simptom berbahaya buat ibu berpantang.
10. Tak dapat buang air kecil dalam 6 jam pertama selepas bersalin akibat kesan suntikan epidural.
11. Lendiran faraj yang berbau busuk, akibat jangkitan pada rahim atau faraj.
12. Sakit perut yang luar biasa terutama pada sekeliling jahitan pembedahan caesarean.
13. Buasir yang teruk atau bengkak pada lubang dubur selepas bersalin.
14. Rasa letih, tak bersemangat dan tak berminat untuk berjumpa orang selepas beberapa hari bersalin. Ia tanda kemurungan selepas bersalin (meroyan).
15. Terlintas untuk membunuh diri.
Gangguan perasaan selepas bersalin sebenarnya dialami oleh ramai wanita iaitu sehingga 85% sewaktu tempoh berpantang.
16. Sakit yang teruk pada perineum, mungkin bersama air kencing yang memedihkan dan/atau berbau busuk, mungkin akibat jangkitan pada jahitan atau jangkitan saluran kencing.
16. Tak dapat kawal buang air besar. Najis keluar dengan sendiri dan tak dapat dikawal dengan baik. Boleh jadi disebabkan oleh koyakan atau darah beku (haematoma) pada lubang dubur.
17. Sembelit selepas beberapa hari melahirkan anak.
Kebiasaannya orang Melayu akan melakukan beberapa pantang dan pengambilan herba untuk mengembalikan tenaga dan mempercepatkan kesembuhan.
Antaranya ekstrak kacip fatimah, kunyit dan madu selama tempoh ini. Jangan lupa untuk minum air secukupnya dan makan makanan seimbang.  Bak kata orang, fasa berpantang nilah yang menentukan kesihatan seorang ibu untuk jangka masa panjang. Jadi, jaga kesihatan mama. Kalau mama tak jaga kesihatan, macam mana nak jaga si kecil nanti kan?
Sumber: Dr. Zubaidi Hj Ahmad
BACA JUGA MEROYAN SELEPAS BERSALIN, IBU KONGSI TIPS LAWAN POSTPARTUM DEPRESSION
Pesan Mama Siti:
Lepas bersalin, banyak yang perlu mama pertimbangkan. Rehat yang cukup, diet yang sihat dan juga aktiviti yang boleh de-stress kan mama. Ambil udara segar di luar dan jangan hanya berada di rumah walaupun mama berpantang. Beri masa untuk diri mama sendiri. Barulah mama cepat sihat!


Kaki Tak Bebas! Mama Jangan Pakaikan Kasut Bayi Sebab Nak Bergaya

 Awww, comelnya kasut bayi tu! Ish rambang mata pula, beli je lah semua. Mesti cantik je pakai dekat kaki montel baby ni…
Mama Siti pun memang bersemangat bab menggayakan anak Mama Siti. Bukan Mama Siti seorang saja tau, Mama Siti rasa semua ibu yang kat luar sana pun mesti ikut excited. Sanggup berhabis duit untuk baju anak-anak. Tapi menurut doktor pakar, kita sebenarnya tak boleh pakaikan kasut kepada bayi yang belum berjalan lagi.
Eh, kenapa pula? Tindakan mama dengan papa yang pakaikan kasut kepada si manja sebelum dia dapat berjalan lagi sebenarnya boleh membantutkan otot telapak kakinya tau. Nak tahu lebih lanjut, jom baca perkongsian daripada Kelab Soal Jawab Ibu & Bakal Ibu Comel tentang pemakaian kasut terhadap baby ni.

Bila anak-anak sudah mula berjalan, mama jangan cepat sangat nak belikan kasut.
Tertarik dengan cara doktor pakar itu. Aku pakaikan kasut pada anak aku yang berusia 9 bulan lebih, namun masih belum pandai berjalan lagi. Masuk ke bilik, doktor tak banyak cakap terus buka kasut anak dan suruh aku simpan kasut tu.
Aku tak cakap banyak. Dalam hati aku,”Doktor nak buat pemeriksaan agaknya,”
Bila semuanya sudah selesai, aku pun nak berangkat balik barulah doktor terangkan kenapa dia berbuat demikian.
 Jangan Pakaikan Kasut Pada Bayi Yang Belum Berjalan
“Jangan pakaikan kasut pada bayi yang masih belum pandai berjalan melainkan stokin semata-mata. Stokin yang dipakaikan tu juga perlu longgar.
Menurut doktor, kita kena bagi kebebasan pada tulang-tulang tapak kaki dan jari kaki bayi. Berjalan pun belum, walaupun dah pandai berjalan tanpa kasut pun belum tentu dia lepas. Inikan pula baru belajar berjalan terus dipakaikan kasut?
Mama dapat rangsang  deria, saraf dan sistem otak anak-anak dengan mendedahkan tapak kaki dan tangan anak dengan berbagai-bagai jenis tekstur permukaan.
Kaki Tak Bebas Jika Pakai Kasut!
“Sementara belum pandai berjalan ini, bayi suka regangkan tulang-tulang jari kaki mereka dengan cara tersendiri. Kalau kita perhati, bayi suka gerakkan jari-jemari kaki, pergelangan kaki mereka. Jadi,kalau kita pakaikan kasut, kaki mereka rasa tak bebas,” jelas doktor.
 Ini satu maklumat yang penting dari doktor pakar itu. Aku terima dengan penuh positif. Buat ibu bapa yang nak gayakan bayi, jangan sampai bayi kita terbeban dengan perkara yang belum mampu dia terima.
Terima kasih doktor, atas info kesedaran itu. Jadi, mama tak perlu lagi nak pakaikan kasut dekat anak sebelum tiba masanya. Nanti bayi dah pandai berjalan, kaki dah kuat, barulah boleh pakai kasut. Nak pakaikan kasut boot getah yang yang kita guna buat pergi kebun tu pun tak apa. Pakai kasut Phua Chu Kang pun boleh!
Sumber:  Kelab Soal Jawab Ibu & Bakal Ibu Comel
BACA JUGA PERLU KE PAKAIKAN BAYI KASUT?
Pesan Mama Siti:
Comel memang comel. Tapi sabar sikit saja mama. Tunggulah sampai anak mama dah boleh bertatih, barula mama boleh slow-slow beli, pakaikan kasut bayi pada anak mama. Kalau yang baru lahir, pendam dulu perasaan tu. Ingat, anak mama tetap comel WALAUPUN tak pakai kasut bayi!


Mufti Jawab Hukum Bersihkan Najis Bayi Pakai Baby Wipes

Baby wipes memang jadi pilihan ibu-ibu di luar sana especially bila nak cepat and tak ada air. Kita selalu fikir bahawa baby wipes ni mengandungi antiseptik, jadi ia boleh bersihkan benda kotor seperti najis bayi. Kebanyakan baby wipes ni, wangi pula tu, boleh hilangkan bau-bau yang tak enak tu. Tapi kalau menurut Islam, boleh ke kita bersihkan najis anak-anak kita dengan baby wipes saja?
Soalan
Assalamualaikum Dato saya ingn bertanya, adakah cukup diangap bersih jika saya membersihkan najis anak saya sekadar mengunakan baby wipes sahaja. terima kasih
Jawapan
Alhamdulillah, segala puji dan syukur dipanjatkan kepada Allah S.W.T. Selawat dan salam kami ucapkan ke atas junjungan besar Nabi Muhammad S.A.W, kaum kerabat, para sahabat baginda, serta golongan yang mengikuti jejak langkah baginda sehingga hari kiamat.
Islam sangat mengambil berat dalam hal bersuci dah kebersihan. Bersuci juga merupakan sebahagian daripada iman sepertimana hadis daripada Abu Malik al-Asy’ari RA sabda Nabi SAW:
الطُّهُورُ شَطْرُ الإِيمَانِ Maksudnya: “Bersuci itu adalah antara ciri-ciri keimanan.”  Riwayat Muslim (223)
Pembahagian Najis

3 jenis najis yang mama perlu tahu!
Najis terbahagi kepada tiga bahagian, iaitu najis Mukhaffafah (ringan), Najis Mutawassithoh (sederhana) dan Najis Mughallazoh (berat).
Najis Mughallazoh ialah anjing dan babi serta apa daripadanya.Najis Mukhaffafah merupakan air kencing bayi lelaki yang hanya minum susu ibunya sahaja dan berumur tidak lebih daripada dua tahunNajis Mutawassithoh merupakan najis selain daripada babi, anjing dan kencing bayi lelaki yang minum susu ibunya sahaja dan berumur tidak lebih dua tahun. Najis Mutawassithoh seperti air kencing manusia, najis haiwan dan darah
(Lihat: al-Fiqh al-Manhaji 1/40-41)
Kaedah Menyucikan Najis Bayi
Menurut Dato’ Seri Dr. Mohamad Zulkifli Al-Bakri, boleh bersihkan najis bayi dengan baby wipes, tetapi ia tak mensucikannya.
Di dalam hal ini ulama menggariskan beberapa panduan untuk menghilangkan najis serta menyucikannya. Berkenaan najis bayi selain daripada najis Mukhaffafah (air kencing bayi lelaki yang hanya minum susu ibunya sahaja dan berumur tidak lebih daripada dua tahun) ianya dikategorikan sebagai najis Mutawassithoh.
Oleh itu, cara penyuciannya berlainan dengan di antara satu sama lain. Ini seperti yang dinyatakan Habib Hasan bin Ahmad al-Kaf di dalam kitabnya:
Najis Mukhaffafah cara menyucikannya cukup hanya dengan merenjiskan air (air mesti melebihi kuantiti najis) ke atas najis kemudian menghilangkan ain dan sifatnya.Najis Mutawassithoh membersihkannya dengan melalukan air ke atasnya sehingga hilang sifatnya iaitu menghilangkan warna, bau dan rasa.
(Lihat: al-Taqrirat al-Sadidah, 135)
Sekiranya kuantiti air sedikit maka ia hendaklah dilalukan ke atas najis. Ini seperti yang dijelaskan oleh Syeikh Ibrahim al-Baijuri di dalam hasyiahnya:
“Disyarat untuk menyucikan najis hendaklah melalukan (meletakkan) air ke atas najis, dan bukanlah meletakkan najis ke atas air”.  (Lihat: Hasyiah Syeikh Ibrahim Baijuri, 1/199)
Begitu juga yang dinyatakan oleh Dr. Wahbah Zuhaili di dalam kitabnya:
“Air kencing bayi yang Mutawassithoh mestilah membasuh tempat yang terkena najis dengan menyiramkan air kepadanya”.  (Lihat: al-Fiqh al-Islami wa Adillatuhu, 1/311)
“Mengikut pendapat Imam Syafii’ disyaratkan untuk mengalirkan air iaitu mengalirkan air pada tempat yang bernajis”.  (Lihat: al-Fiqh al-Islami wa Adillatuhu, 1/337)
Habib Hasan bin Ahmad al-Kaf menyatakan:
“Cara menghilangkannya (jisim najis) dengan mengalirkan air kepadanya”  (Lihat: al-Taqrirat al-Sadidah, 135)
Syarat Air untuk Bersuci
7 air yang dibolehkan untuk bersuci.
Air yang diperlukan untuk menyucikan najis merupakan air yang suci dan boleh menyucikan. Dan ia merupakan air Mutlak, Syeikh Ibrahim al-Baijuri di dalam kitabnya menyatakan:
“Air yang suci pada dirinya dan dapat menyucikan yang lain serta tidak makruh penggunaannya”  (Lihat: Hasyiah Syeikh Ibrahim Baijuri, 1/57)
Di dalam al-Fiqh al-Manhaji menyatakan takrif air mutlak adalah:
“Iaitu air yang kekal sifat asal kejadiannya yang telah dijadikan oleh Allah SWT. Dan tidak terkeluar dari sifat air mutlak sekiranya ia berubah disebabkan lama terbiar, disebabkan tanah atau lumut kerana disebabkan lamanya bertakung”.  (Lihat: al-Fiqh al-Manhaji, 1/31)
Selain itu, berkenaan dengan sifat air Musta’mal dan air Mutaghayyir (iaitu air mutlak yang berubah kerana faktor bercampur sesuatu seperti air mawar dan sabun) ia tidak dapat menyucikan najis. Ini seperti yang dinyatakan Syeikh Ibrahim al-Baijuri:
“Air Musta’mal dan Mutaghayyir merupakan air yang suci tetapi tidak dapat menyucikan”  (Lihat: Hasyiah Syeikh Ibrahim al-Baijuri, 1/61)
Habib Hasan bin Ahmad al-Kaf menyatakan:
“Air yang suci dan tidak menyucikan iaitu air Musta’mal”  (Lihat: al-Taqrirat al-Sadidah,59)
Bersuci Menggunakan Selain Air
Sekiranya tiada bekalan air,  mama boleh menggunakan alatan kesat untuk bersuci sebagai contoh, batu, kayu, kertas dan tisu.
Sekiranya kekurangan air atau ketiadaan air mutlak, dibolehkan mengguna semua pepejal yang kesat seperti batu, tisu kering, daun dan seumpamanya. Di antara syarat-syarat penggunakan alat selain air yang boleh bersuci ialah:
Pertama, hendaklah benda tersebut sesuatu yang suci dan bukan najis. Jika sekiranya seseorang itu beristinjak dengan sesuatu yang najis maka hendaklah dia membersihkannya sekali lagi dengan air.Kedua, hendaklah benda tersebut kering dan kesat. Oleh itu, tidak sah benda yang bersifat licin dan basah.Ketiga, hendaklah benda tersebut bukan sesuatu yang dihormati seperti makanan, tulang binatang dan lain-lain. (Lihat: Raudah al-Tolibin al-Nawawi, 1/68-69)
Antara bahan-bahan kesat dan kering yang boleh menggantikan air bagi istinjak ialah tisu tandas. Ini memandangkan tisu tandas itu mampu untuk menghilangkan najis dan membersihkan anggota badan. Walaubagaimanapun, jika sekiranya mampu untuk dia mendapatkan air bagi beristinjak, maka hendaklah dia melakukan demikian. Begitu jika sekiranya dia mampu untuk menghimpun kedua-duanya, iaitu dengan menghilangkan najis terlebih dahulu dengan benda kesat dan disudahi dengan membasuh dengan air, maka itu lebih afdhal. (Lihat: Kasyifat al-Saja, 266)
Selain itu, apabila melakukan penyucian, hendaklah keadaan najis yang keluar itu tidak menjadi kering, tidak mengalir keluar daripada kawasan punggung atau kepala zakar atau tempat kencing bagi perempuan. Begitu juga najis itu tidak terkena pada tempat lain ketika ia keluar. (Lihat: al-Fiqh al-Manhaji, 1/45-46)
Wipes Hanya Elak Kotor, Bukan Mensucikan
Berdasarkan kepada dalil dan pendapat fuqaha’ yang diberikan di atas, dapat disimpulkan bahawa syarat untuk menyucikan najis Mutawassithoh mestilah:
Menggunakan air MutlakAir itu mestilah mengalir di tempat yang bernajisMenghilangkan sifat-sifat najis iaitu bau, rasa dan warnaTidak menggunakan air Musta’mal dan air Mutaghaiir (berubah)
Baby wipes merupakan tisu basah mengandungi air sabun atau pewangi yang bertujuan untuk menghilangkan kekotoran. Oleh itu, berpandukan kepada syarat yang di tetapkan syarak, ia hanya dapat menghilangkan kotoran najis, tetapi tidak menyucikan tempat yang terkena najis.
Namun begitu, dibolehkan untuk menggunakan baby wipes untuk menghilangkan kotoran, kemudian diwajibkan untuk membasuhnya semula dengan menggunakan air mutlak bagi menyucikan najis yang terdapat pada bayi tersebut.
Sebagai contoh sekiranya seseorang itu melakukan tawaf sambil mendukung bayi yang dibersihkan menggunakan baby wipes, maka tidak sah tawafnya kerana bayi masih tidak suci daripada najis dengan sempurna dan ia dikira sebagai menanggung najis. Oleh itu, sebaiknya menghilangkan ain najis dengan menggunakan baby wipes, kemudian membasuhnya dengan sedikit air mutlak yang mengalir bagi menghilangkan najis secara hukmi. Dan mengeringkannya dengan menggunakan tisu atau kain bersih.
Selain itu, sekiranya kekurangan air, bolehlah bersuci menggunakan tisu kering namun mesti memastikan beberapa perkara:
Najis yang hendak dibersihkan itu tidak keringNajis tidak merebak ke anggota badan yang lain ketika ia keluar
Dan sekiranya tidak memenuhi syarat-syarat di atas maka wajib ke atasnya bersuci menggunakan air mutlak.
Sumber: Mufti Wilayah Persekutuan
BACA JUGA BETULKAH BABY WIPES MEMUDARATKAN BAYI
Pesan Mama Siti:
Kalau mama nak cepat, boleh saja guna baby wipes untuk bersihkan najis bayi. Yelah kadang-kadang kita pun banyak kerja sampai tak sempat nak perhatikan anak kita. Tapi lepas tu basuhla semula dengan air bersih. Bila anak kita bersih, kita pun senang hati sebab dia rasa selesa ye tak? Jangan terlalu bergantung sangat dengan wipes okay, mama?


Tips Berguna Untuk Jadi Smart Traveler, Wajib Beli 4 Benda Penting Ini

Haih, pening, tak tau nak bawak apa. Banyak pulak rasanya benda kena pack…
Ha, begitulah mama time nak travel. Rasa banyak sangat benda nak bawak. Tu belum kalau nak melancong jauh-jauh. Yang dekat-dekat pun sampai 2-3 luggage bawa, sampaikan harga baggage fee tu melambung naik!
Ikutkan hati, satu rumah nak dibawa sekali. Tapi itulah, tak muat beg pula. Ni Mama Siti nak share dengan mama tips berguna semasa melancong. Nak jadi smart traveler kena ada 4 benda ni dalam beg mama. Apa 4 benda wajib ada tu?
4 Benda MUST BUY Ketika Travel.
1) Toilet Cover Pad
Abam ni jenis mengutamakan kebersihan, suka jenis toilet yang duduk berbanding yang cangkung tu. Tapi bila time travel, masuk saja toilet depa, nampak bekas kasut kat cover toilet tu, harei sungguh. Geli oi. Basuh jirus dengan ayaq pastu lap dengan tisu pun masih risau dengan tahap kebersihan cover toilet tu.

Kadang-kadang, dok pikiaq jugak sapa la yang duduk atas jamban ni, buat pungkok dia ada kurap, kudis, kayap, panau mampoihhh cheq. Boleh berjangkit tu.
Solusinya, abam beli toilet cover pad ni, 1 bungkus ada 10 pieces, harga RM1 saja beli di Shoppe. So beli la banyak-banyak buat bekalan haha.
2) Portable Refillable Travel Bottle 4 in 1
Ni bagus untuk orang yang tak suka bawak banyak-banyak liquid bottle masuk dalam bag. Ada 4 botol refill dia bagi. Ampa boleh isi dalam tu dan masukkan dalam portable pressing bottle dia, pulas saja mana yang nak guna dan tekan, terus keluar liquid tu.

Senang bukan? Bukan tu saja, bottle portable ni lepas kalau hand carry, so tak perlu check in luggage sebab botol refill dia bawah 100ml. Suggestion liquid: lotion
PerfumeTonerMakeup removerDay cream or night creamSunblockDan macam-macam la selagi ianya liquid boleh saja
Kat Shoppe harga dalam RM10-15 camtu.
3) Travel Storage Resealable Vacuum Bag
Okay yang ni memang best. Boleh jimat ruang luggage ampa, boleh boh banyak-banyak baju tak ada masalah. Baju yang tebal-tebal macam jacket winter tu, towel, dan baju-baju yang lain boleh jadi senipis bawang tau!

Kat Shoppe ja beli. Harga pun tak mahal, vacuum dia saja baru RM2-RM4, storage bag dia ikut size, harga dari RM2 hingga RM5.
4) Portable Hanger
Yang ni abam pernah post sebelum ni, takpa abam up lagi skali. Benda ni tak kurang pentingnya sebab bila kat hotel kita menginap tu, hanger yang sedia ada tak banyak pun. Lebih kurang 3-4 pieces saja. Nak hanger baju, jaket, boxer apa semua tak cukup. Tambah-tambah ada bini pulak, memang depa conquer habis. Berhuhu la kita ni.

Jadi solusinya abam beli hanger portable ni, boleh lipat jadi kecik boleh masuk dalam bag saja, jimat space, takkan nak bawak hanger yang kat rumah plak, besar tu makan ruang bag kita. Hahha.
Beli kat Shoppe RM1 ja, beli la banyak-banyak, boleh jugak pakai kat rumah, time baju tak sidai tu boleh lipat simpan tak la menyemak tengok.
Okay itu sahaja 4 benda yang abam nak kongsikan. Banyak lagi benda yang boleh katakan smart travel, tapi rasanya banyak dah orang tau. Semoga bermanfaat dan semoga seller Shoppe tak naikkan harga!
Sumber: Ben Amir Izzat
BACA JUGA IDEA BEG YANG PERLU DIBAWA KETIKA BERCUTI
Pesan Mama Siti:
Bila melibatkan percutian ni, lain orang lain ragamnya. Ada yang suka pack barang last minute, ada pula yang suka kemas beg awal-awal, kadang tu ada yang dah pack seminggu sebelum tarikh percutian bermula. Yang tak pernah pack barang pun ada, semua isteri dia buatkan. Tapi bila nak packing barang tu, eloklah mama buat list barang. Nanti kan, ada saja barang yang kita terlupa. Lepas tu mulalah kelam-kabut!


Dibeku Selama 6 Tahun, Ibu Gembira Lahirkan Bayi Lelaki Melalui IVF

8 Oktober 2019 merupakan detik paling manis buat pasangan  Noor’adn Muhammad dan Mohd Yuhairi Haniff Yoon, apabila mereka berjaya menimang cahaya mata selepas mereka dikurniakan dengan seorang bayi lelaki menggunakan kaedah In Vitro Fertilisation (IVF).
Yang membuatkan detik ni lebih istimewa ialah bayi lelaki seberat 3.34 kilogram itu juga telah melakar sejarah tersendiri apabila menjadi bayi pertama di Hospital Sultanah Nur Zahirah (HSNZ) Kuala Terengganu itu dilahirkan menerusi teknik pemindahan embrio, selepas enam tahun ia dibekukan.

Muhammad Syafiq Muttaqin dilahirkan hasil prosedur pemindahan embrio beku atau procedure frozen-thaw embryo transfer (FET) selepas enam tahun dibekukan.
Kelahiran bayi lelaki itu bukan sahaja menggembirakan ibu bapanya malah turut menggembirakan warga kerja HSNZ kerana kelahiran bayi itu melakar satu lagi rekod kejayaan HSNZ dalam kaedah persenyawaan In Vitro Fertilisation (IVF).
Menurut pakar Obstetrik, Ginekologi dan Reproduktif (O&G), Dr Nasuha Yaacob berkata, bayi lelaki seberat 3.34 kilogram itu dilahirkan pada pukul 8.38 pagi Isnin di Pusat Rawatan Ibu dan Bayi (Priba) Hospital Sultanah Nur Zahirah (HSN), di sini.
Beliau berkata lagi bahawa kebiasaannya, prosedur FET dilakukan dalam tempoh purata antara satu hingga tiga tahun dari tempoh pembekuan, dengan maksimum selama lima tahun.
Kejayaan Pertama HSNZ Lahirkan Bayi Daripada Embrio Yang Dibeku Selama 6 Tahun!
Beliau menambah bahawa ada beberapa kes dimana mereka memanggil ibu untuk menjalani pemindahan embrio selepas tempoh lima tahun, tapi tiada lagi yang berjaya hamil dan ini merupakan kejayaan pertama HSNZ melahirkan bayi daripada embrio yang dibekukan selama enam tahun.
“Pasangan ini bertuah kerana selepas dibekukan enam tahun, embrio ini masih berkualiti dan berjaya dilahirkan,” katanya.
Kadar kehamilan IVF di HSNZ mencecah 40 peratus pada 2019 dengan menyaksikan peningkatan berbanding 30 peratus pada 2018.
Bayi lelaki tersebut merupakan bayi ke-20 yang dilahirkan menerusi IVF pada tahun ini dan bayi yang ke-118 sejak Unit Perawatan Reproduktif HSNZ ditubuhkan pada tahun 2009.
Noor’adn berkata bahawa mereka telah menunggu lebih 13 tahun untuk dapatkan cahaya mata pertama dan kelahiran anak lelakinya itu merupakan anugerah Allah untuk beliau dan suami.
Trauma Lepas Gugur 2 kali
Katanya, kaedah pemindahan embrio beku itu dilakukan berikutan Noor’Adn mengalami keguguran sebanyak dua kali.
“Saya mula menjalani rawatan IVF pada 2012 dan berjaya hamil pada tahun tersebut namun kandungan saya gugur pada usia dua bulan diikuti pada Julai 2013, kehamilan bayi kembar saya cuma bertahan pada usia 20 minggu.”
Selepas keguguran bayi kembar pada 2013, Noor’Adn mengaku bahawa dia untuk teruskan rawatan. Tapi setelah berbincang dengan suami, mereka sepakat mahu ambil masa selama lima tahun untuk berehat agar dia bersedia   dan fizikal untuk rawatan seterusnya.

Pada 2018, Noor’Adn kembali lagi ke HSNZ untuk menjalani rawatan FET dan disahkan hamil pada Februari tahun ini.
 “Saya buat rawatan dulu di HUSM (Hospital Universiti Sains Malaysia) Kubang Kerian, Kelantan. Kemudian Prof Dr Azlina meminta saya mengadakan susulan di sini (HSNZ) sebab ada rawatan IVF.”
 “Jadi saya pun menetap di Terengganu. Alhamdulillah pakar-pakar di sini memang betul-betul tolong (untuk hamil) sampai berjaya,” kata Noor’Adn berkongsi pengalamannya.
Tambahnya lagi, beliau sangat berterima kasih kepada HSNZ terutama kumpulan pakar Obstetrik dan Ginekologi (O&G) yang diketuai Dr Nasuha Yaacob kerana melayannya dengan baik sepanjang rawatan.
Di Malaysia, hanya terdapat empat hospital kerajaan yang menawarkan perubatan teknik IVF iaitu HSNZ bagi Zon Pantai Timur, Hospital Kuala Lumpur (Zon Tengah), Hospital Sultanah Bahiyah (Zon Utara) dan Hospital Wanita dan Kanak-Kanak Sabah (Sabah dan Sarawak).
Sumber: bernama, astroawani
BACA JUGA BERKAT IUI, ANAK LAHIR SELEPAS 3 TAHUN PENANTIAN
Pesanan Mama Siti:
Mama Siti ucapkan tahniah buat pasangan Noor’adn Muhammad dan Mohd Yuhairi Haniff Yoon atas cahaya mata yang pertama. Dah ada anak ni, mama Noor’adn pasti akan jadi sibuk sangat menguruskan anak yang satu. Jarang dapat tidur, keluar dengan rakan-rakan, itu perkara biasa. Kita memang kena selalu dekat dengan anak kita 24 jam. Apa-apa pun, selamat mengharungi hari-hari sebagai ibu ye!


Lepas Bersalin Mana Boleh Makan Telur, Nanti Gatal. Betul Ke?

Eh, mana boleh makan telur! Nanti luka lambat sembuh. Kang kalau bernanah luka tu macam mana?!
Uish, marah betul ni. Tak boleh makan telur masa berpantang? Mana mama dapat info ni? Mama Siti makan telur elok saja. Tak ada bernanah pun luka.
Buat pengetahuan mama, ibu-ibu yang telah bersalin secara pembedahan ni boleh saja makan telur TAPI ada syarat tertentu yang perlu dipatuhi. Kita selalu dengar petua nenek moyang kita, time berpantang ni elakkan makan telur. Alasannya? Nanti gatal dan bernanah dekat luka yang dijahit tu.
Namun begitu, seorang Juru Urut Bertauliah dan Pengamal Warisan Perbidanan Melayu Lama yang dikenali sebagai Siti Aishah atau lebih mesra disapa sebagai Kak Ice mempunyai pandangan yang berbeza dengan perkara ini.
Boleh makan telur ke tak? Jom ikuti perkongsian beliau mengenai hal ini.
Pati Gamat Vs Telur Mentah Selepas Pembedahan
Baru-baru ni ramai yang tanya Kak Ice perihal orang perseorangan post pasal makan telur lepas bersalin untuk cepat sembuh luka pembedahan.
Ada yang pertikaikan amalan pati haruan dan pati gamat lebih elok untuk merawat luka pembedahan.
Sedangkan ramai yang tak tahu bahawa kandungan dalam pati-pati tersebut meskipun mampu membantu mempercepatkan penyembuhan luka tetapi hanya untuk luka luaran.

Ekstrak haruan mempunyai kandungan glisin dan asid amino yang penting untuk membantu penyembuhan luka.
Ketika dibedah, 7 lapisan kulit dipotong. Oleh itu proses penyembuhan perlulah meliputi ketujuh-tujuh lapisan ini. Pengamal pati haruan dan gamat hanya mampu menyembuhkan lapisan luka yang paling luar, TIDAK sehingga dalaman.
Akhirnya luka dalaman mula bernanah dan membusuk. Dan yang paling bahaya adalah apabila luka dalaman melekat dengan organ-organ dalaman seperti ovari, rahim, tiub fallopio, usus atau pundi kencing.
Mengapa saya kata ia berbahaya? Kerana bila kelahiran seterusnya ia merupakan risiko tinggi jika anda terpaksa melalui proses pembedahan sekali lagi.
Disebabkan itulah bidan-bidan lama mengamalkan beberapa amalan herba dan ramuan yang mampu membantu memgatasi masalah ini.
Meskipun zaman dahulu tiada prosedur pembedahan, mereka telah menggunapakai rawatan-rawatan ini kerana mereka percaya setiap kelahiran, meskipun normal, tetap meninggalkan luka dalaman dan keradangan pada kawasan rahim, pangkal rahim (servik) dan juga saluran faraj.
Antara amalan bidan-bidan lama untuk luka dalaman ialah:
1. Amalan Herba
Herba tak mampu hilangkan kesakitan secara terus. Tetapi ia banyak membantu memperbaharui sel-sel mati dan merawat keradangan akibat luka pembedahan. Disebabkan itulah pentingnya amalan herba yang tanpa bahan perapat sebagai rawatan untuk luka pembedahan.
Air rebusan herba menambah khasiat pemakanan dan menyegarkan badan ibu-ibu yang baru bersalin.
Saya mengamalkan air rebusan Akar Herbanika yang tinggi antioksida, dan gabungan Lawas Segar serbuk dan Lawas Angin serbuk sebagai bahan rawatan dalaman.
2. Amalan Kuning Telur Ayam Kampung Mentah
Selepas bersalin secara pembedahan, tiap-tiap pagi saya mengamalkan petua bidan-bidan lama dimana saya akan membancuh jamu dengan kuning telur ayam kampung mentah.
Kandungan nitrogen dalam telur membantu dalam pemulihan selepas pembedahan dan trauma.
Selain memberi tenaga, kandungan zink dan protein yang tinggi membantu pengeluaran tisu dan sel yang baru dan meningkatkan imunisasi badan (sangat berguna sebagai mekanisma melindungi badan dari jangkitan kuman). Kadang-kadang jamu digantikan dengan kopi O kampung sebagai sarapan saya.
Tapi yang penting amalan ini perlulah dengan KUNING TELUR YANG MENTAH. Bukan yang telah direbus, digoreng mahupun separuh masak ya. Kena mentah betul-betul.
So dah terjawab ye persoalan kenapa telur boleh makan. Bukan sebarang-sebarang. Semoga bermanfaat.
Sumber: Siti Aishah
BACA JUGA AMALAN PEMAKANAN SEMASA BERPANTANG SEJAK ZAMAN NENEK MOYANG
Pesan Mama Siti:
Lepas bersalin, mama sangat memerlukan vitamin, mineral serta zat-zat yang penting untuk cepat sembuh. Tak semestinya mama makan pati ikan haruan dan gamat saja, mama boleh makan segala jenis ikan lepas operation. Makanan yang tinggi dengan protein pun mama boleh makan seperti TELUR, kekacang, soya dan juga taufu. So, pantang makan telor tu satu mitos sebenarnya.


Hisap Jari Memang Buat Anak Rasa Selamat Tapi Gigi Boleh Jadi Jongang

Tabiat hisap jari bagi kanak kanak ni merupakan perkara biasa terutama bagi yang baru lahir. Ada yang hisap ibu jari, jari telunjuk, yang hisap jari kelingking pun ada. Katanya, tabiat menghisap jari ni menyebabkan bayi rasa lebih tenang dan selesa.
Kebiasaannya, si manja akan berhenti dengan sendiri tabiat ni selepas 6-7 bulan atau 2-4 tahun. Tapi tak semua.  Ada juga kanak kanak yang terus ketagih dengan tabiat ni sehingga besar.
Sekiranya tabiat ini berterusan sehingga usia 3 tahun, ia merupakan amaran untuk mama untuk SEGERA BERTINDAK!
Kenapa? Sebab tabiat menghisap jari boleh mengakibatkan perubahan struktur rahang, gigi dan lelangit. Ia akan menyebabkan gigi jongang dan gigitan jadi tak rapat.

Tabiat menghisap ini juga akan memberi kesan pada kulit jari yang dihisap serta mengakibatkan jangkitan.
Kenapa Kanak-Kanak Hisap Jari?
1. Sucking reflex kerana menyusu
Ia terjadi kerana bayi sudah terbiasa menyusu. Sebab seronok sangat hisap puting, lama-lama bayi akan cuba cari alternatif lain untuk dapatkan keseronokan yang sama dan jari merupakan alternatif yang paling mudah.
 2. Ianya menenangkan!
Tabiat menghisap jari ni dapat buat si manja rasa tenang dan selamat. Sebagai contoh, apabila mama dengan papa tinggalkan mereka sebentar. Hisap jari ni umpama agen penenang gitu!
Tabiat ini mampu menenangkan dan membuatkan kanak-kanak berasa selamat ketika berada dalam suasana asing.
 3. Jari sentiasa ada di tangan.
Biasalah, awal-awal, si manja hanya nak cuba-cuba saja, try rasa jari ni macam mana kan? Tapi kalau dah lama-lama dan dia pun rasa selesa dan seronok, ianya mula bertukar jadi tabiat.
Macam Mana Nak Hentikan Tabiat Ni?
Balut ibu jari.Sapukan bahan yang anak-anak tak suka seperti kuinin atau lada sulah pada ibu jari. Puji si manja dan bagi ganjaran serta perhatian bila anak anda tak hisap ibu jari.Pastikan anak mama sibuk dengan aktiviti seperti menyanyi dan bermain muzik supaya lupa untuk hisap jari.Libatkan anak mama dengan aktiviti yang melibatkan pergerakan tangan. Contoh: alat permainanDapatkan khidmat nasihat pakar sekiranya tabiat ni berterusan sehingga gigi kacip kekal tumbuh (berumur 7-8 tahun).
Mama dengan papa take note ye! Kalau tabiat ni diamalkan secara berterusan sehingga gigi kekal mula tumbuh, maka ia akan mempengaruhi perkembangan tumbesaran kanak-kanak, terutama pada bahagian muka dan mulut.
Sumber: Public Health Malaysia, thezuriat
BACA JUGA BETUL KE CARA MAMA BAGI PUTING KOSONG DEKAT ANAK?
Pesan Mama Siti:
Untuk hentikan tabiat ni, mama juga boleh gunakan puting susu. Mungkin ada setengah ibubapa yang tak suka puting susu ni atas sebab kebersihan kan? Tapi kalau mama nak guna puting susu sebagai solusi, pastikan ia sentiasa dalam keadaan bersihlah. Kalau tak bersih, memangla kesihatan anak mama akan terjejas. Semoga bermanfaat ye!


Pewarna Makanan: Ceriakan Makanan Dan Kanak-Kanak?

Bubuh banyak sikit kasi terang warna tu! Ish tak cukup ni, mama tambah la lagi pewarna makanan ni…
Hmm, begitulah situasinya kalau nak buat biskut, kek dengan anak-anak. Kanak-kanak memang suka dengan makanan yang ceria dan berwarna-warni. Kalau boleh, lagi terang warna tu, lagi dia suka.
Seolah-olah, pewarna makanan di tangan tu menceriakan hati si kecil, “Ey, tambah la lagi. Lagi banyak lagi cantik!”. Tapi sebagai ibubapa, mama dengan papa tak boleh biarkan anak bebas menggunakan pewarna tiruan ni.
Eh, kenapa pula? Kan selamat saja? Selamat memang selamat, tapi ada  beberapa perkara yang perlu kita faham tentang pewarna makanan yang terkandung dan mungkin juga ‘tersembunyi’ dalam makanan anak-anak kita.
1. Apakah Pewarna Makanan
Menurut Portal MyHealth, pewarna makanan tergolong dalam salah satu jenis bahan aditif dalam makanan yang selamat dimakan dan ditambah secara sengaja ke dalam makanan dalam kuantiti yang sedikit tetapi tidak termasuk vitamin dan mineral.
Buat pengetahuan mama,  penggunaan pewarna atau bahan aditif dalam makanan ni telah dilakukan sejak beratus tahun dahulu untuk menyedapkan makanan, mengawet, serta mengekalkan kualiti makanan.

Pewarna digunakan untuk memperbaiki variasi warna dan membuat makanan lebih menarik.
2. Kenapa Tambah Pewarna Tiruan Dalam Makanan?
Pewarna makanan ditambah untuk meningkatkan kualiti makanan dan persembahan (tekstur, warna, rupa, rasa dan konsistensi).
Dengan adanya pewarna tiruan ni, ia akan beri impak pada persembahan makanan dan merangsang selera makan. Terutama untuk kanak-kanak yang sangat menggemari makanan yang berwarna ceria.
3. Pewarna Tiruan Dalam Makanan Kanak-Kanak
Kita bukan tak nampak tapi kita TAK SEDAR dengan kewujudan pewarna ini.
Selain manisan dan gula-gula, kita juga terpedaya dengan minuman yang sudah ditambah dengan pewarna tiruan. Contohnya, jus buah-buahan,  susu berperisa dan minuman yogurt / probiotik. Ingatkan warna asli buah, tapi sebenarnya ia hasil daripada pewarna yang ditambah saja.
Kajian juga mendapati penggunaan bahan pewarna semakin meningkat dalam pembuatan bijirin sarapan yang biasa kita lihat di pasaran. Contoh terdekat, Kellogs Unicorn Cereal!
Pewarna tiruan selalu ditambah dalam jus buah-buahan, yogurt, aiskrim dan juga bijirin kanak-kanak.
4. Cara Mengesan Pewarna Tiruan Dalam Makanan
LABEL yang ada pada makanan akan menyenaraikan segala jenis aditif yang terkandung dalam makanan tersebut.  Di bawah undang-undang sedia ada, apa-apa makanan yang telah ditambah dengan aditif makanan perlu mendedahkan jenis aditif makanan yang berkenaan yang dibenarkan di senarai ramuan. Contohnya “mengandungi pewarna yang dibenarkan“.
Kadang kala label juga memberikan maklumat tambahan berkaitan jenis aditif makanan secara spesifik yang telah ditambah ke dalam makanan. Contohnya “mengandungi pewarna yang dibenarkan (Ponceau 4R)”.
Ada juga label yang mengandungi maklumat tambahan di mana nombor rujukan aditif yang digunakan di peringkat antarabangsa dinyatakan pada label. Contohnya “mengandungi pengemulsi (sodium pyrofosfat(E450) sebagai kondisioner makanan yang dibenarkan”.
Bagi pengguna yang alah terhadap makanan atau aditif tertentu amatlah penting untuk membaca senarai ramuan pada label makanan dan mengenal pasti makanan atau aditif yang perlu dihindari yang boleh berikan alahan.
5. Bagaimana Pewarna / Aditif Makanan Dikawal Di Malaysia
Kementerian Kesihatan Malaysia (KKM) bertanggungjawab mengawal dan meluluskan penggunaan aditif dalam makanan. Pewarna dan bahan aditif yang dijual di pasaran hanya dibenarkan dalam makanan tertentu sahaja dan kadar maksimum adalah ditetapkan seperti yang disenaraikan di bawah Peraturan-Peraturan Makanan 1985.
 KKM akan luluskan aditif makanan untuk digunakan dalam makanan hanya apabila terdapat bukti kukuh bahawa ianya tak akan mendatangkan kesan bahaya kepada kesihatan manusia sekiranya digunakan.
Walaupun begitu, mama sebagai pengguna perlu sentiasa baca label dengan teliti sebelum membeli sebarang produk di pasaran.
6. Dikaitkan Dengan Kesan Hiperaktif & Alergik Pada Kanak-Kanak
Menurut beberapa kajian, kesan pengambilan pewarna makanan yang berlebihan boleh menyebabkan kanak-kanak menjadi hiperaktif atau ADHD.
Terdapat juga beberapa dakwaan yang mengatakan bahawa pewarna tiruan ini boleh menyebabkan alahan serta menjadi punca kanak-kanak sukar tidur.
Sebab itulah, diet yang seimbang itu penting! Penggunaan pewarna tiruan ni memang selamat dimakan tapi ianya kurang bernutrisi. Contoh makanan yang mengandungi pewarna tiruan ni adalah kek, aising, biskut, gula-gula, minuman berkarbonat, aiskrim dan coklat.
Kanak-kanak yang mengambil makanan yang mengandungi pewarna buatan selama bertahun-tahun lebih berisiko menunjukkan tanda-tanda hiperaktif.
7. Alternatif Pewarna Semulajadi Yang Boleh Digunakan
Mama Siti tahu ada sesetengah ibubapa seronok betul buat biskut dan kek. Apatah lagi bila anak-anak kita jadi peminat tegar masakan kita. Lagilah bersemangat nak memasak.
Tapi, ada pelbagai bahan alternatif yang semulajadi yang boleh kita gunakan untuk ganti pewarna tiruan ni. Antaranya:
Warna merah – jus delima, buah nagaWarna kuning – rempah saffron, kunyitWarna biru / ungu – bunga telang, blueberriesWarna oren – lobak merah
Makanan Semulajadi Pun Banyak Yang Berwarna Ceria
Sebenarnya, makanan semulajadi seperti sayur-sayuran dan buah-buahan boleh beri impak yang sama dari segi persembahan warna makanan. Ia juga lebih berkasiat sebab mengandungi nutrisi yang penting untuk kesihatan tubuh badan kita.
Jadi, bertukarlah kepada makanan semulajadi! Kalau nak dibandingkan dengan makanan proses, impak penggunaan makanan semulajadi ni jauh lebih besarkan?
 Sumber: SirapLimau, Myhealth
BACA JUGA KETAHUI KHASIAT BUAH-BUAHAN & SAYURAN MENGIKUT WARNA
Pesan Mama Siti:
Mama Siti faham yang proses untuk buat pewarna makanan semulajadi agak leceh. Yalah, ada yang kena kisar, rebus, lepas tu tapis pula. Itulah yang menyebabkan ramai orang bertukar kepada pewarna tiruan saja. Bahan-bahannya pula kadang-kadang mahal dan sukar didapati, contohnya buah strawberi dan blueberry. Tapi, demi kesihatan keluarga, mama boleh limitkan penggunaannya. Buruk padahnya kalau diguna secara kerap!


Egg Beef Muffin Menu Sihat Buat Anak

Seorang ibu akan cuba pikat selera anak dengan pelbagai gaya sajian. Salad, kek, sup macam-macam kita cuba sebab nak suruh si manja makan. Tapi kadang-kadang si dia tetap tolak dek kerana hilang selera atau mungkin bosan! Hari ni Mama Siti nak share dengan mama satu resepi mufin istimewa: Egg Beef Muffin dari Puan Nur Suriya Nawawi.
Biasa kita dengar muffin ni selalu dikaitkan dengan benda manis dan tak sihat, contohnya coklat, gula dan krim. Tapi kali ni, semua bahan-bahan yang digunakan, semua bahan semulajadi yang dijamin sihat dan berkhasiat.  Dengan kombinasi rasa daun bawang, lada benggala, serbuk kari dan telur – inilah resepi muffin yang unik dan lazat. Tak percaya? Cubalah buat di rumah!
Bahan-bahan:
TelurLada benggalaDaging kisarSerbuk kariGaramCheese (option)Daun bawang
*Kalau nak lagi sedap, mama boleh juga guna tauhu telur. Blend sekali dengan isi ayam atau apa-apa bahan favourite mama seperti udang, tuna. meatball, atau sotong. Ikut citarasa masing-masing.
Cara-caranya:
Caranya memang senang sangat. Ini langkahnya step-by-step.
1. Tumis Daging Kisar
Pertama sekali, tumiskan daging kisar. Bila dah garing sikit masuk serbuk kari dan tambah daun bawang.
Settle? Boleh letak tepi dulu.
2. Sediakan Loyang
Sekarang, sediakan loyang untuk membubuh bahan-bahan. Sapukan dengan minyak masak di sekelilingnya.

3. Masukkan Bahan
Mula-mula, letak lada benggala.
Seterusnya, boleh letak daging kisar yang dah siap dimasak awal-awal tadi.

Kemudian, letak cheese (tak wajib pun). Tapi kalau letak, rasanya lebih lemak dan sedap.
4. Pecahkan Telur
Selepas itu, pecahkan telur dalam mangkuk dan tuangkan telur hingga agak-agak hampir penuh loyang.

5. Taburkan Daun Bawang
Akhir sekali, taburkan daun bawang di atasnya.
6. Bakar
Okay done! Sekarang dah boleh bakar pada suhu 180°C , dalam 20-24 minit.

Inilah hasilnya.
Senangnya resepi mufin ni. Kalau mama buat pun takkan ambil masa yang lama pun. Ada yang macam mana rasa egg beef muffin ni? Ha, rasa dia macam murtabak gitu. Sedap dan berkhasiat! Menurut Puan Nur Suriya, ini adalah resepi diet Atkins.
Kalau mama dah boring asyik makan nasi atau roti setiap pagi, cubalah bertukar ke menu ni. Boleh dijadikan sajian breakfast dan minum petang. Nak jadikan snek untuk makan depan tv pun boleh. Ramai yang dah cuba, mama bila lagi?
Sumber:  Nur Suriya Nawawi via Masak Apa Hari Ni.. (MAHN)
BACA JUGA RESEPI CUPCAKE TANPA GULA UNTUK SI MANJA
Pesan Mama Siti:
Kalau mama bosan makan makanan berat, boleh gantikan egg muffin untuk kenyangkan perut. Resepi ringkas muffin ni sesuai untuk dewasa dan kanak-kanak dengan penyediaan yang mudah. Kalau yang dah cuba tu, alhamdulillah, sedap kan? Kalau belum lagi, Mama Siti ucapkan selamat mencuba!


Zero Pendedahan Gajet- Bebaskan Anak Mama Dari Noda Gajet!

Perhatian buat mama dengan papa yang ada anak kecil berusia dua tahun ke bawah, Mama Siti sarankan untuk hindarkan mereka daripada sebarang gajet atau peranti elektronik contohnya smartphone, tab, televisyen dan sebagainya.
Eh kenapa pula Mama Siti? Saya elok je bagi kat dia, senang sikit nak buat kerja. Tak ada lah asyik kena ganggu je. Memang betul yang anak takkan ganggu rutin harian mama papa tapi apa yang mama dengan papa tak tahu ialah perbuatan kita ni dapat mengundang risiko yang lebih buruk tau.
Laman rasmi Public Health Malaysia telah berkongsi tentang ZERO pendedahan gajet kepada kanak-kanak yang berusia 2 tahun ke bawah.

Penggunaan gajet tanpa kawalan juga akan memberi kesan kepada urat saraf kanak-kanak kerana terdedah kepada cahaya berterusan.
Gangguan Masalah Pertuturan & Hubungan Sosial
Kajian telah membuktikan bahawa pendedahan skrin gadget menyebabkan gangguan perkembangan dalam pertuturan dan hubungan sosial anak tersebut.
Bila si kecil mula bercakap, mama mesti excited kan? Walaupun pelat dan hanya guna separuh perkataan saja, tapi ia dah mampu gembirakan hati mama dan papa.
Menurut pakar kanak-kanak Wiess, Gordon dan Lillywhite (1987), bila kanak-kanak-kanak yang berusia 2 tahun sepatutnya memiliki jumlah kosa kata sekurang-kurangnya 200 patah perkataan. Tapi, bila kanak-kanak tersebut masih lagi tak dapat bertutur, walaupun usia dah mencapai 2 tahun, mama kena hati-hati. Ia mungkin petanda awal kepada masalah pertuturan!
Menjadi kewajipan ibu bapa untuk mendidik kanak-kanak dengan cara lebih kreatif biarpun tanpa menggunakan gajet dan teknologi.
Masalah ni boleh berlaku apabila mama asyik biarkan anak mama bermain dengan peranti elektronik secara berlebihan. Mama Siti nak tegur yang televisyen dan permainan gajet ni tak membabitkan sebarang komunikasi 2 hala, jadi ia memang tak dapat nak latih anak untuk berinteraksi. Padahal komunikasi 2 hala penting untuk si manja kuasai pertuturan bahasa.
Video Call SAHAJA!
Public Health Malaysia menegaskan bahawa hanya panggilan video saja dibenarkan kerana ia membolehkan kanak-kanak untuk berinteraksi dengan orang lain.
Apabila meningkat usia, anak-anak yang selalu melekat dengan gajet sejak kecil lebih suka bersendirian, tak suka bergaul dengan kanak-kanak lain dan akan memberontak jika gajet tersebut tak diberikan kepadanya.
Sebab tu lah mama dengan papa kena hadkan penggunaan gajet kepada anak-anak yang masih kecil. Tetapkan peraturan di mana mereka hanya dibenarkan untuk guna gajet ni time ada video call saja. Sukar tapi bukan mustahil. Banyak lagi cara yang mama boleh guna untuk elak anak dari habiskan masa dengan gajet saja.
Sumber: Public Health Malaysia
BACA JUGA BAHAYA ANAK SERING TERDEDAH KEPADA GAJET. INI KESANNYA PADA ANAK!
Pesan Mama Siti:
Sebagai ibu bapa, kita perlu ada mindset yang betul dalam mendidik anak-anak. Mama dan papa kena sentiasa ingat bahawa anak-anak adalah cerminan diri kita. Kalau kita nak anak kita tak ketagih gajet, kita sendiri kena set the right example. Spend time dengan anak-anak instead bagi saja mereka main dengan telefon kita. Fikir-fikirkan lah ye mama!


Penduduk 3 Negeri Ini Dah Boleh Buat Ujian HPV DNA Di Klinik Kesihatan!

Ramai sangat yang bagitau Mama Siti, takutnya nak buat ujian pap smear. Mana taknya dia guna alat spekulum yang rupanya macam ‘muncung itik’. Katanya, tak selesa, malu dengan doktor  atau jururawat yang buat pemeriksaan. Tapi sekarang Mama Siti nak bagitahu, kita dah ada kaedah baru. Kaedah HPV DNA!
Kaedah HPV DNA membolehkan mama untuk buat ujian saringan kanser serviks secara sendiri dengan mudah dan cepat di klinik kesihatan kerajaan, seperti yang diwar-warkan oleh Dato’ Dr Mohd Rushdan Md Noor, Pakar Ginekologi Onkologi menerusi posting beliau di Medical Mythbuster Malaysia. Hmm, dah tak perlu malu-malu lagi dah!
Menurut beliau, ujian saringan ni kini telah ditawarkan di Klinik Kesihatan di 3 negeri terawal iaitu Wilayah Persekutuan, Kedah dan Kelantan; dan ia bakal dikembangkan ke negeri-negeri lain dalam masa terdekat ni.

Berbeza dengan pap smear, kaedah ujian HPV DNA tidak menyakitkan kerana pengambilan tisu melibatkan di kawasan permukaan sahaja.
Ikuti penerangan penuh beliau di bawah ni.
Saringan kanser serviks (pangkal rahim) dengan Ujian DNA HPV
Kerajaan sedang memulakan fasa 1 program saringan kanser serviks di 3 buah negeri di Semenanjung Malaysia menggunakan kaedah baru iaitu ujian DNA HPV.
Tiga buah negeri tersebut adalah KEDAH, KELANTAN dan WILAYAH PERSEKUTUAN.
Wanita-wanita yang layak melakukan ujian ini adalah mereka yang:
berusia di antara 30-49 tahunsudah pernah terdedah kepada hubungan kelamin.
*Wanita yang berusia kurang dari 30 tahun dan lebih dari 49 tahun, boleh meneruskan ujian pap smear kerana pada usia ini, pap smear mempunyai kelebihan.
Cara Ujian HPV DNA dilakukan
Ujian HPV DNA ini jauh lebih mudah dan lebih cekap daripada ujian PAP SMEAR khususnya ke atas kumpulan sasaran.
Ia menggunakan peralatan yang kecil seperti “cotton bud” (dikenali sebagai “flog swab”) di mana anda sendiri boleh melakukannya (“self-sampling”) Tak perlu melalui pemeriksaan menggunakan spekulum besar seperti dalam ujian pap smear Jika ujian negatif, anda hanya perlu ulang semula selepas 5 tahun tidak seperti ujian pap smear setiap 1-3 tahun sekali.
Sampel yang diambil adalah daripada kawasan dalam faraj dan akan dihantar ke makmal untuk ujian kehadiran DNA Virus HPV.
Jika anda tidak yakin, ianya juga boleh dilakukan oleh kakitangan perubatan.
Wanita akan dibekalkan dengan kit ujian dan mereka boleh mengambil sampel sendiri di kawasan tertutup dengan lebih privasi.
Kini ditawarkan di Klinik Kesihatan Wilayah Persekutuan, Kedah & Kelantan
Ujian ini sudah boleh dilakukan SEKARANG di mana-mana KLINIK KESIHATAN terdekat dengan anda di TIGA negeri-negeri yang tersebut di atas.
Tujuan utama saringan ini adalah untuk mencegah kanser serviks (pangkal rahim).
Pemeriksaan HPV DNA disyorkan kepada wanita berusia 30 tahun ke atas dan boleh dilakukan di mana-mana klinik kesihatan terdekat.
Bakal dikembangkan di negeri-negeri lain
Program ini akan dikembangkan kepada fasa seterusnya di negeri-negeri lain tidak lama lagi.
Program yang kerajaan jalankan ini hanya tertumpu kepada sasaran strategik wanita berusia 30-49 tahun.
KEPADA WANITA-WANITA YANG LAYAK, JANGAN LEPASKAN PELUANG TERBAIK INI UNTUK MENCEGAH KANSER SERVIKS.
TOLONG SHARE MAKLUMAT INI KEPADA AHLI KELUARGA, JIRAN DAN RAKAN-RAKAN ANDA.
Dato’ Dr Mohd Rushdan Md NoorPakar Ginekologi Onkologi6hb Sep 2019
Sumber:  Dato’ Dr Mohd Rushdan Md Noor via Medical Mythbuster Malaysia
BACA JUGA UJIAN PAP SMEAR TERBARU, KINI TIADA LAGI ‘MUNCUNG ITIK’
Pesanan Mama Siti:
Hmm, mama dah tak ada alasan untuk tak buat pemeriksaan kanser serviks dah! Bukan saja prosedur dia mudah, sekarang mama dah boleh buat pemeriksaan ni dekat klinik kesihatan yang terdekat. Especially 3 negeri yang Dr. Mohd Rushdan mention tadi. Mama kena ingat yang kita buat semua ini untuk pastikan kesihatan kita terjamin. Jadi yang mana tak buat lagi tu, boleh cepat-cepat buat pemeriksaan sekarang!


Tanpa Gula & Kafein, Babyccino Minuman Pilihan Untuk Si Manja

Kalau dulu, tiap kali Mama Siti beli minuman di Starbucks, terfikir juga tak ada ke minuman yang sesuai untuk anak Mama Siti? Yalah, kalau dah nama pun bawah 2 tahun, takkan awal-awal nak disuap kopi. Kalau di luar negara, mereka ada jual satu minuman yang dinamakan ‘Babyccino’, minuman  khas untuk baby. Tapi itulah, ada ke kat Malaysia ni?
Ha, buat pengetahuan mama semua, rupanya Starbucks ada menjual/sediakan minuman ‘Babyccino’. Ingatkan kat luar negara saja ada.
Menurut sebuah posting di Facebook Happy Baby Foods Malaysia oleh Shezz Yusof, minuman ‘Babyccino’ di Starbucks ni sebenarnya adalah susu suam yang ditabur dengan serbuk koko dan/atau serbuk kayu manis.
Dan yang paling seronok tu, ianya boleh didapati secara PERCUMA tapi di sesetengah outlet sajalah, seperti yang dikongsikan dalam posting ni.

Pengambilan kafein dalam kopi boleh menyebabkan gangguan pada penyerapan kalsium yang memberi kesan kepada perkembangan fizikal dan kesihatan tulang kanak-kanak.
Nak share, kalau mak ayah lepak Starbucks mesti anak pun teringin nak minum kan? So, untuk anak yang 1 year old and above, bolehlah order “BABYCCINO” ni hehe.
Jangan risau sebab no sugar, no coffee sebab dia hanyalah warm milk dan ditabur atas tu dengan cinnamon powder or/and unsweetened cocoa powder. Dan saya tanya barista, mereka menggunakan FULL CREAM MILK.
Yang penting, IT’S FREE hehe.
**DISCLAIMER : MAYBE SESETENGAH OUTLET SAJA YANG FREE YA. AND SEPANJANG SAYA ORDER, TAK PERNAH BAYAR. DAN KESEMUANYA ADALAH DI BRANCH YANG BERLAINAN**
Babyccino menjadi pilihan ibubapa untuk anak-anak kerana ia dibuat dengan hanya susu suam dan ditabur bersama serbuk koko dan / atau serbuk kayu manis yang ditabur diatasnya.
Mesti Anak Teruja
Tengok gambar pun nampak sedap kan? Kalau sesekali mama bawa anak mama ke Starbucks dan order ‘babyccino’ ni, mestilah anak mama pun teruja kan bila dapat minuman macam ni? Selalunya boleh jamu mata saja, sekarang dah ada minuman sesuai untuk si manja.
Kalau mama google dan survey FB page Starbucks pun, rupanya memang ada menu ni. Cuma mungkin di Malaysia ia belum popular seperti di luar negara.
Pengambilan amaun kafein yang sedikit boleh memberi kesan yang besar kepada kanak-kanak.
Menurut Starbucks Malaysia, walaupun minuman ini diberi secara percuma namun ianya bergantung pada keadaan kerana ia penjualan percuma ‘babyccino’ bukanlah polisi rasmi mereka.
Jadi, buat parents yang singgah Starbucks dan nak order minuman ni untuk si manja,  tanyalah dulu pada outlet tersebut sebelum order.
Kalau dulu order hot chocolate sebab tak ada pilihan lain, mama dengan papa dah boleh cuba order Babyccino ni dekat Starbucks untuk anak-anak. Cuba tukar selera mereka.
Lagi pun, minuman yang tak ada gula , tak ada kopi, ianya lagi berkhasiat kan?
Sumber: Shezz Yusof via Happy Baby Foods Malaysia
BACA JUGA RESEPI CUPCAKE TANPA GULA UNTUK SI MANJA
Pesan Mama Siti:
Buat ibubapa yang kaki Starbucks tu, sekarang dah bolehlah lepak dengan anak-anak di sana! Dah tak perlu bawa susu siap-siap dari rumah, sebab dah boleh order Babyccino! Ha, free pun free. Tapi jangan lupa tanya setiap outlet yang mama dengan papa singgah ye?


Mama, Ini 5 Faktor Yang Menyebabkan Bayi Batuk Berkahak

Macam mana la nak hilangkan batuk berkahak anak? Kesian dia saya tengok, asyik tercungap-cungap saja bila batuk.

Bila anak batu berkahak ni memang boleh buat mama dengan papa sakit kepala. Apatah lagi kalau terkena pada bayi yang baru saja lahir. Lagilah runsing. Bagi ubat pun macam tak jadi saja.
Buat mama dan papa yang anaknya menghadapi masalah batuk berkahak ni, bacalah jawapan daripada Dr. Wan Khairina Wan Mohd Nowalid, Pakar Perunding Pediatrik dari Pantai Hospital Ampang ini. Mama Siti kongsikan supaya mama dan papa dapat tahu lebih lanjut berkaitan masalah ni dan apa yang berlaku sebenarnya kepada anak mama.
Bunyi Pernafasan Bayi Tak Normal

Kanak-kanak terutama bayi di bawah usia dua tahun amat mudah mengalami demam, batuk dan selesema.

Bayi sering menghasilkan bunyi pernafasan yang berbagai-bagai. Sebahagian bunyi tersebut tidak diiringi tanda-tanda amaran, manakala sebahagian lagi mungkin memerlukan nasihat perubatan. Saluran pernafasan bermula dari hidung hingga ke bronkiol terminal di mana udara akan tiba ke unit-unit alveoli tempat pertukaran oksigen dan karbon dioksida.
Saluran pernafasan dilapisi oleh sel epithilia yang merembeskan mucus (lendir) serta jejari halus (silia) yang beralun untuk memerangkap habuk/bendasing yang melalui saluran pernafasan.
Selain itu terdapat juga reseptor yang berhubung dengan saraf yang menghasilkan reflex batuk apabila terdapat stimulasi yang mengganggu saluran pernafasan.

Batuk berkahak terjadi kesan daripada jangkitan kuman yang masuk ke saluran pernafasan.

Kombinasi beberapa struktur di atas membentuk mekanisma penghalang daripada gangguan kepada fungsi pernafasan yang normal. Sebagai contoh, mukus memerangkap habuk dan silia membantu menggerakkan mukus serta reflex batuk bertujuan menolak mukus dan habuk keluar dari saluran pernafasan.
Bayi boleh menghasilkan pelbagai bunyi yang berbeza bergantung kepada punca dan bahagian yang mengalami gangguan kepada arus udara.
Bagaimana kahak terhasil?

Paru-paru kanak-kanak di bawah usia dua tahun masih lemah dan disebabkan itu mereka golongan paling mudah dijangkiti virus.

Bunyi kahak mungkin terhasil disebabkan kehadiran mukus di bahagian saluran pernafasan atas seperti di dalam hidung, di belakang hidung ,tekak, atau larynx iaitu bahagian sebelum memasuki trakea.

Bunyi kahak mungkin juga terhasil di saluran pernafasan bawah iaitu dari trakea ke terminal bronkiol sehingga alveoli.

Mukus yang berlebihan mungkin terhasil disebabkan berbagai faktor luaran seperti jangkitan kuman, habuk, bahan kimia, suhu/cuaca persekitaran. Faktor dalaman seperti regurgitasi susu/jus asid dari perut juga boleh mempengaruhi penghasilan mukus.

Mukus yang pekat atau kering terutamanya di bahagian hidung bayi mungkin menghalang pernafasan kerana bayi tak boleh bernafas melalui mulut. Doktor mungkin akan nasihatkan penggunaan saline drop atau spray dan sekiranya perlu boleh disedut menggunakan penyedut hidung (nasal aspirator).

Bunyi berkahak dan disertai dengan batuk yang kerap serta nafas yang tercungap- cungap menandakan bayi anda mungkin mengalami kesukaran untuk bernafas. Bayi perlu dibawa berjumpa doktor untuk mengenalpasti masalah serta rawatan.

Perlu diingatkan bahawa bunyi pernafasan bukan saja disebabkan oleh kahak. Disebabkan struktur pernafasan yang kompleks, bunyi boleh disebabkan oleh halangan arus udara yang boleh terjadi di sepanjang laluan saluran pernafasan.
Oleh itu, sekiranya mama tak pasti, terutamanya bila bayi ada masalah pernafasan, penyusuan, gangguan tidur atau kurang berat badan yang tidak dapat dihilangkan dengan petua biasa, mama dinasihatkan untuk segera dapatkan nasihat doktor.
Semoga artikel yang mama baca ni beri ilmu dan pengetahuan yang bermanfaat kepada mama sekeluarga. Jangan lupa kongsikan dengan rakan-rakan yang lain ya!
Sumber: Pusat Rawatan Sonotron Tawakal-Bangi
BACA JUGA SI KECIL BERPOTENSI MENGHIDAP RADANG PARU-PARU (PNEUMONIA) JIKA BATUK BERPANJANGAN
Pesan Mama Siti:
Mama mungkin rasa batuk berkahak ni perkara biasa, macam demam selesema. Hakikatnya memang ramai ibu bapa yang pandang ringan hal ni. Tapi sebenarnya kesedaran semua pihak amat diperlukan dalam menangani penyebaran virus ni sebab ia boleh jejaskan banyak pihak termasuk prestasi kerja ibu bapa. Jadi, kalau anak mama batuk sikit-sikit pun, terus bawa dia berjumpa doktor. Jangan lengahkan. Nanti makin teruk keadaannya!


13 Tahun Penantian, Ibu Menangis Dengan Berita Gembira Berbadan Dua

Anak merupakan anugerah yang paling indah terutama bagi pasangan yang dah berumah tangga. Bila si ibu berbadan dua, rasa gembira tu tak dapat digambarkan. Kita akan rasa yang keluarga yang dibina tu jadi lengkap dengan kehadiran cahaya mata.
Yalah, bila ada anak ni kan, riuhla sikit rumah. Si ibu mesti letak tepi segala pengorbanan, sakit yang perlu dihadapi sebab excited sangat. First time lah katakan. Namun begitu,tak semua pasangan yang berjaya dapatkan anak dalam jangka masa yang cepat.
Ada juga  pasangan yang tunggu lama untuk dapatkan zuriat tapi belum ada rezeki untuk memperolehinya.
Menerusi Instagram Dr Tokha Muhammad, beliau telah memuat naik satu video kejutan yang dilakukan olehnya terhadap seorang wanita yang menanti kehadiran cahaya mata pertama sejak 13 tahun yang lalu. Alhamdulillah, berkat usaha yang tak putus dan rawatan yang dilakukan, wanita tersebut kini disahkan hamil. Seronoknya!
Menurut beliau, wanita tersebut berjaya menimang zuriat selepas 13 tahun menunggu. Tapi, dia masih lagi tak putus asa. Wanita tersebut buat keputusan untuk mulakan rawatan dengan Dr Thokha 24 hari yang lalu.
Kami sengaja tak beritahu

         View this post on Instagram           She started treatment 24 days ago and she’s confirmed pregnant today after 13 years of waiting and trying. Actually all of us knew since morning that she is pregnant. We didn’t tell her first as we want to see how she reacted to the news. She has not been checking her UPT for the past 3 years because all these while it has never been positive. A post shared by  Dr. Thokha Muhammad (@drthokha) on Sep 4, 2019 at 8:25am PDT

Punyalah gembira sampai wanita itu menitiskan air mata bila dikhabarkan dengan berita gembira itu. Kata Dr. Thokha lagi, dia dah tahu tentang berita kehamilan wanita itu sejak pagi lagi, namun sengaja merahsiakan perkara itu kerana ingin lihat reaksi wanita tersebut.  Pandai betul Dr. Thokha ni buat surprise ye.
Situasi yang sama

         View this post on Instagram            A post shared by Dr. Thokha Muhammad (@drthokha) on Sep 16, 2019 at 2:56am PDT

Selain daripada wanita tersebut, Dr Thokha juga turut bermurah hati untuk kongsi video kejutan beberapa pasangan suami isteri yang lain. Salah satu video yang menarik perhatian Mama Siti ialah video pasangan suami isteri yang berbangsa Cina ni.
Mana taknya, berdebar bukan main lagi, nak tahu masih ada peluang ke untuk mereka menimang cahaya mata. Mereka berdua  terima berita gembira yang sama berkaitan kehamilan selepas bertahun-tahun menantikan zuriat sendiri. Sebaik sahaja mengetahui yang mereka akan menimang zuriat, pasangan tersebut kelihatan menangis dan sebak dengan keputusan yang diterima.
 Ramai netizen dari laman Twitter terutamanya luahkan perasaan terharu mereka lepas lihat video tersebut. Menurut netizen, doktor tersebut sangatlah baik dan tenang dalam menjalankan tugasnya. Salah seorang wanita yang memakai username atieqaaris turut melafazkan keinginan untuk mendapatkan khidmat Dr. Thokha saat hamil nanti.

Komen netizen terhadap video yang dimuat naik oleh Dr. Thokha dalam laman Instagramnya.
Bagusnya Dr. Thokha! Untuk yang masih lagi berusaha tu, jangan mudah putus asa. Kita tak tahu rezeki kita dekat mana, jadi jangan pula mama give up separuh jalan. Mama dah boleh ambil pengajaran untuk pasangan-pasangan yang dah sukses timang cahaya mata. USAHA ITU PENTING!
Sumber: drthokha, ohbulan
BACA JUGA BERKAT IUI, ANAK LAHIR SELEPAS 3 TAHUN PENANTIAN
Pesanan Mama Siti:
Mama Siti ucapkan tahniah kepada pasangan yang dah berjaya dapatkan cahaya mata lepas bertahun-tahun menunggu. Lama tau 13 tahun tu! Mama Siti ikut sebak bila tengok video drthokha, punyalah gembira bila doktor inform yang dia hamil. Alhamdulillah, nanti jaga kesihatan mama dan juga baby elok-elok ye?


Resepi Cupcake Tanpa Gula Untuk Si Manja

Tak boleh! Dalam ni ada gula. Manis sangat. Baby tak boleh makan cupcake yang ada gula…
Mama mesti kesian  kan  dekat si manja, yalah, kita berselera makan cupcake tapi si manja hanya boleh tengok saja. Nak bagi dah ada perasaan ragu-ragu, takut jadi apa-apa dekat anak, susah untuk mama pula.
Tapi sebenarnya, boleh saja kalau mama nak buat cupcake, kudap-kudap atau snek tanpa menggunakan sebarang gula. Sedap pun sedap. Ish, macam mana kek boleh jadi sedap tanpa gula, Mama Siti?
Pakailah resepi kek untuk baby dari Puan Khalida Mahsari dari Happy Baby Food Malaysia (HBFM) ini! Nanti mama bolehlah buatkan cupcake untuk hari jadi, kudapan atau snek bayi nanti.
Bahan-bahan dia macam mana Mama Siti? Mestilah kita guna bahan yang bebas gula dan garam dan yang paling penting, selamat untuk bayi. Pewarna pink yang mama akan tengok lepas ni pun daripada buah naga segar tau? Nampak cantik kan?
Ini resepi kek untuk baby beserta sukatan selengkapnya.
Resepi cupcake untuk bayi 1 tahun ke atas
Bahan-bahan
Untuk Kek
1/2 buku unsalted butter1/4 cawan madu3 biji telur2-3 sudu besar susu full cream1 cawan tepung kek
Untuk Frosting
150g cream cheese250g unsalted butter3 sudu besar madu yang dididihkan1-2 sudu besar susu full creamekstrak buah naga (sebagai pewarna)
CARA-CARA
Untuk Kek
1. Putar butter hingga kembang menggunakan mixer.

2. Masukkan madu. Putar lagi hingga sebati.
3. Masukkan telur sebiji demi sebiji. Putar lagi.
4. Masukkan tepung kek. Masukkan setengah dulu dan putar guna mixer. Setengah lagi kaup dengan senduk.
5. Sudukan ke dalam cawan cupcake. Bakar dalam oven 180 darjah lebih kurang 25 minit guna api atas bawah ok.
Sementara tunggu masak, kita boleh buat frostingnya pulak.
Untuk Frosting
1. Pukul cream cheese dan butter hingga kembang.
2. Masukkan madu. Putar lagi.

3. Tambahkan susu full cream. Putar lagi hingga sebati.
4. Bahagikan kepada 3 bahagian untuk buat tona warna pink pekat, pink cair dan putih. Untuk pink pekat masukkan banyak sikit ekstrak buah naga.

5. Dah siap masukkan dalam piping bag dan boleh hiaskan atas cupcake.
Macam nilah hasilnya bila dah siap!

Tanpa gula pun sedap!
Senangnya! Tak ada gula dan sebarang pewarna atau perasa tiruan pun tapi cupcake ni tetap sedap dan lembut.
Sesuailah kalau mama nak buat masa celebrate birthday si manja atau parti kanak-kanak. Selamat dimakan dan bebas gula!
Sumber: SirapLimau, Puan Khalida Mahsari
BACA JUGA BISKUT BAYI 3 BAHAN JADI PENYELAMAT MAMA BELI SNEK ANAK!
Pesan Mama Siti:
Lepas ni dah boleh senyum lebar sebab dah boleh kongsi cupcake dengan anak. Kalau dulu anak boleh tengok saja, sekarang anak pun dah boleh makan sekali. Tak ada lah rasa berdosa sangat. Kita sebagai mama kan semua benda nak share dengan anak, makanan, beg, segala benda kita bagi saja sebab nak mereka happy. Asalkan mereka membesar dengan sihat dan sentiasa ceria, itu dah jadi pengubat letih lesu kita.